
9 









UVODNE MISLI 


Predobri i premudri Bog, hoteći izvršiti otkupljenje 
svijeta, »kad je došla punina vremena, poslao je svo¬ 
ga Sina rođena od žene ... da primimo posinjenje« 
(Gal 4,4—5). (Drugi vatikanski koncil, dogm. kon- 
st. o Crkvi Lumen Gentium, glava VIII). 

U toj prvoj rečenici VIII. glave (koja govori o 
Mariji) konstitucije Lumen gentium sadržana je jed¬ 
na mala kompletna nauka o Marijinoj ulozi u krš¬ 
ćanstvu, u povijesti čovječanstva i svijeta: otkuplje¬ 
nje po Božjem Sinu rođenom od Marije, otkupljenje 
po kojem čemo postati djeca Božja, koje će nam 
donijeti posinjenje. Između nas i Božjeg Sina pos¬ 
tavljena je Marija; Krist nam je dan po Mariji; iz¬ 
među nas i Boga postavljena je Marija. Eto, ta 
stvarnost ponukala je Grizogona da u djelu Mundus 
Marianus (Marijin Svijet) razvije pred nama svoj 
veoma duboki i velebni marijanski nazor na svijet. 

Što nas je potaklo da u današnje doba govorimo 
o Grizogonu? U prvom redu činjenica da će se kod 
nas, u Hrvatskoj, održati svjetski mariološko-ma- 
rijanski kongres. Ne smijemo dopustiti da u ovom 
času najveći hrvatski mariolog ostane skriven. Kon¬ 
gres kao povod pisanja. A glavni motiv? Možemo 

ga ukratko izraziti: da svratimo svoj pogled na 
Mariju, da ga prema Njoj upravimo, da Mariju 
malo dublje upoznamo. To ćemo u jakoj mjeri 
postići ako promotrimo Grizogonovo djelo, po¬ 
sebno ako se osvrnemo na njegov marijanski nazor 
na svijet. Grizogon nije ni poznavao riječi »nazor 
na svijet« (Weltanschauung), premda je stvarno 
pod tim vidom napisao svoje golemo djelo. Taj 
pojam nije mu bio poznat, ali to bolje za nas, jer 
znači da je njegov marijanski nazor na svijet, ona¬ 
ko genijalno obrazložen, iznikao spontano i nepo¬ 
sredno, s granitno čvrstim uvjerenjem, iz njegove 
široke i nadasve solidne mariološke erudicije. Iz¬ 
vanredno poznavanje kristovsko-marijanske stvar¬ 
nosti izdiktiralo je njegov stav da na svijet gleda 
kroz Mariju. Da, Grizogon nije poznavao ni ri¬ 
ječi ni modernog pojma Weltanschauung, ali je 
marijanski modalitet i marijanska obojenost svega 
stvorenoga to uvjerljivije, u njegovu djelu, iskrsla 
pred našim očima kao neisforsirani kristalno bis¬ 
tri odraz realnog stanja stvari. 

Naslov Mundus Marianus na hrvatski prevo¬ 
dimo izrazom »Marijin Svijet«. Ali kad bismo us- 
htjeli da te dvije riječi uklope u sebe sve ono što 
je Grizogon u svom djelu rekao, kad bismo za¬ 
željeli da te dvije riječi posve vjerno izraze sa¬ 
držaj njegova djela, onda bi trebalo da ih ovako 
prevedemo: Svijet je Marijin. 

Susrest ćemo se na stranicama ove knjižice s 
Grizogonovim mislima o neshvatljivo visokom Ma¬ 

rijinu usponu u usku blizinu Ocu, Sinu i Duhu 
Svetom; s mislima o Mariji — vrhuncu — savr¬ 
šenosti stvorenog svijeta. Ako nas, dok to budemo 
čitali, saleti prigovor da se radi o tobožnjem po¬ 
božnom pretjerivanju, otvorimo samo osmu glavu 
konstitucije Lumen gentium; evo što nam tamo 
kaže Drugi vatikanski: 

Na uzvišen način otkupljena s obzirom na zasluge 
svoga Sina i s njim sjedinjena tijesnom i neraz- 
rješivom vezom, odlikovana je velikom ulogom i 
dostojanstvom da bude Majka Božjeg Sina, i za¬ 
to premila kći Oca i svetište Duha Svetoga, po 
kojem daru odlične milosti daleko nadvisuje sve 
druge stvorove, nebeske i zemaljske. 

Koncil nije pretjerao. 

Ni Grizogon nije pretjerao. 

Zar bismo mi pretjerali kad bismo usvojili ma¬ 
rijanski pogled na svijet? Zar bismo tim postali ne¬ 
suvremeni? Hm .. . Dosta je izgovoriti riječ »maj¬ 
ka«, pa će svi ti prigovori otpasti. Marija nam je 
dala Krista, po Mariji smo dovedeni Kristu, pre¬ 
bačeni, rođeni u novi svijet, u nadnaravni život. 

Neka govori Drugi vatikanski: 

. . . Nju Katolička Crkva, poučena od Duha Sve¬ 
toga, s djetinjom ljubavi štuje kao preljubeznu 
majku. (Lumen gentium, VIII. g.). 

Malo dalje, u istom dokumentu, Koncil kaže: 
Postala nam je majkom u redu milosti. 

I pogled naše rođene zemaljske majke, po¬ 
gled iz kojega je neprekidno ižarivala ljubav pre¬ 
ma nama, njezinoj djeci, taj pogled kroz čitav život 
osjećamo u najskrovitijim suptilnostima naše du¬ 
ševne strukture. Ljubav naše rođene zemaljske maj¬ 
ke kadra je obilježiti svojim pečatom dobrote i či¬ 
tavo naše unutarnje egzistiranje i naše gledanje 
na svijet izvan nas. Koliko više to može učiniti 
ljubav ove druge majke, Marije. Marije, koja se 
onako visoko uzdigla, onako intimno približila 
Bogu. Visoko uzdigla? Zar to znači da se od nas 
udaljila? Ne, ne! Baš obratno! Što bliže Bogu, to 
bliže nama. 

... u svetoj Crkvi zauzima poslije Krista najviše i 
nama najbliže mjesto. (Lumen gentium, VIII. g.). 

Nama najbliže mjesto ... Ne zato da nas ne¬ 
moćno gleda, nego da s majčinskom nježnošću raz- 
mrsuje zamršene spletove našeg egzistencijskog otu¬ 
đenja. Da unese život u najunutarnjije zakutke, u 
jezgru našeg bitka. Da nas prebaci u novo, kris- 
tovsko egzistiranje. To je njezina uloga koju je 
izvršavala i vrši neprestano. Dotakla je naš bitak. 
Dotakla je bitak svijeta. Onda nužno slijedi: na 
svijet gledam kroz Krista; na svijet gledam kroz 
Mariju. 

Drugi vatikanski kaže: 

A rodila je Sina kojega je Bog učinio prvorođen- 
cem među braćom (usp. Rim 8,29), t. j. među 

vjernicima, za kojih rođenje i odgoj ona surađuje 
s materinskom ljubavlju. (Lumen gentium , VIII. 
g 1 -)- 

Marija, u nerastavljivoj vezi s Kristom, du¬ 
boko je zahvatila u sudbinu čovjeka i svijeta. Taj 
marijanski nazor na svijet obrazložit će nam Lo- 
vro Grizogon. Pomoći će nam da s uvjerenjem 
reknemo: na svijet gledam kroz Mariju. 

Ante Katalinić, D. I. 

LOVRO GRIZOGON — NAŠ ČOVJEK 


Doista je teško razumljivo kako je Lovro Gri¬ 
zogon u svojoj domovini kroz trista godina mogao 
ostati gotovo nepoznat. Napisao je doduše samo 
jedno djelo, ali je to djelo uistinu veliko i obuj¬ 
mom golemo. Grizogonovo životno djelo. Nosi na¬ 
slov »Mundus Marianus« (Marijin Svijet). 

Razlog zbog kojeg je djelo kod nas ostalo ne¬ 
poznato moramo tražiti u činjenici da je napisano 
latinskim jezikom i da se u našim bibliotekama 
nalazi samo nekoliko primjeraka te knjige. 

Čim se čovjek udubi u čitanje toga golemog 
djela, na prvi mah zapazi da se njegov auktor 
kreće na najvišim vrhuncima ondašnje evropske 
izobrazbe. Savršeno poznaje latinski jezik, njego¬ 
vim se izrazima, finesama i klasičnim periodama 
služi kao malo tko i svojim materinskim jezikom. 
Na tlu humanizma, antike, grčko-rimske kulture 
snalazi se kao u svom domu. Grizogon je bio so¬ 
lidno izobražen i u prirodnim znanostima, uko¬ 
liko su u njegovo doba bile razvijene, osobito u as¬ 
tronomiji i botanici. Razumio se ponešto i u me¬ 
dicinu i u pravnu znanost. Nadasve bio je dobar 
teolog i pisac, te prvorazredan mariolog. 

Studirao je i radio u krajevima Srednje Evro¬ 
pe, ali je ipak najvažniji dio svoga velikog djela 
napisao u Zagrebu. Uza svu evropsku razinu i en¬ 
ciklopedijsku širinu svoje erudicije, nikada se nije 
odijelio od svoje hrvatske domovine, i ostao je, 
i u svom znanstvenom djelu, s njom usko pove¬ 
zan. U tom djelu spominje velike ljude svog na¬ 
roda. Tako na pr. na nekoliko mjesta govori o 
Marku Maruliću i citira njegove pjesme (Mundus 
Marianus y I. sv., str. 671). Govori o svetištu Majke 
Božje na Frankopanovu Trsatu i o milostima koje 
je Gospa iskazala Kružiću i Pariževiću, hrvatskim 
borcima protiv Osmanlija (M. M., II. sv., posij, 
pogl.). Svakako je, u tom smislu, najljepše ono mje¬ 
sto gdje govori o Gospinu svetištu u Remetama 
kod Zagreba. Grizogon piše: 

U ovoj kraljevini Hrvatskoj, nekoć veoma moć¬ 
noj, a sada nemilo okljaštrenoj i potlačenoj os- 
manlijskom tiranijom, nalaze se mnoga svetišta 
posvećena časti Djevice, među kojima iznad os¬ 
talih slavom čudesa blista hram časnih otaca Re¬ 
da sv. Pavla prvog pustinjaka, hram koji narod 
zove Sv. Marija u Remetama kod Zagreba. U tom 
hramu Djevica, onom snagom i kreposću koja joj 
je dana od Boga, čini svake godine lijep broj ču¬ 
desa na utjehu ove prenevoljne kraljevine. Uis¬ 
tinu, ja sam godine 1646. imao priliku vidjeti je¬ 
dnoga mladića koji je bio potpuno lišen vida, pa 
ga je neka bogoljubna gospoda vodila ponovo k 
ovoj presvetoj Prosvjetiteljici kao izvoru svjetlosti 

i on je, prikazan njezinim očima, koje su prepune 
milosrđa, ugledao svjetlo i danas revno učeći po¬ 
hađa naše škole ... U ovom svetom hramu može 
se vidjeti više zavjetnih naslikanih pločica i među 
ovima neka veća na kojoj se može čitati kako je 
povraćeno zdravlje onima koji su bolovali od raz¬ 
nih dugotrajnih i upravo vrlo teških bolesti, kao 
od padavice i srčane bolesti. Isto tako nijemima je 
dan govor, gluhima sluh, slijepima vid, hromima 
hod ... A što da kažem o onima koji su potlačeni 
čamili u najgroznijem turskom suzanjstvu, pa su 
zazivajući Djevicu postigli da su im vrlo teške i 
strašne spone i okovi razbijeni, te su zadobili slo¬ 
bodu? . . . Zaista se mogu o ovoj preslavnoj Dje¬ 
vici ovog svetog hrama pjevati i reći riječi Bap¬ 
tiste Mantuanija (Lib. 1. Part.), moleći ujedno za 
ovu prezalosnu kraljevinu Hrvatsku: Ona (Mari¬ 
ja) neka bude općenito utočište u nesreći; prije 
molbe, prije nego što zatražimo pomoć, daje mi¬ 
losti; prema bijednima širi majčinske ruke (M. M.; 
II. sv., pogl. VI, gl. 38). 

REKLI BISMO »NEMOGUĆE JE«, 
A IPAK JE ČINJENICA 


Lovro Grizogon, rođeni Splićanin (rođ. 18. IV 
1590), Hrvat, oduševio se za redovničko zvanje 
slušajući razlaganja oca Lukarića, isusovca, također 
Splićanina, koji je veliki dio svog života djelovao 
u Zagrebu, na Griču. Grizogon je stupio u isuso¬ 
vački red godine 1607, u svojoj sedamnaestoj go¬ 
dini. Više nauke završio je u Olomoucu i Grazu. 
Neko vrijeme predavao je na zagrebačkom isu¬ 
sovačkom Kolegiju. Bio je prvi superior novoos¬ 
novanog Kolegija i gimnazije na Rijeci, a onda 
rektor Ilirskog kolegija u Loretu. Čitav život mno¬ 
go je radio kao profesor, poglavar, ispovjednik, 
propovjednik i pučki misionar. S velikim uspjehom 
odgajao je mladež, osnivao Marijine kongregacije, 
obnavljao crkve, podizao kapelice i kamene stupove 
s kipovima svetaca, kako je onda bio običaj. Dje¬ 
lovao je na Rijeci, u Grazu, Beču i Trstu, a naj¬ 
više u Zagrebu. Umro je u Trstu, godine 1650. 
Čini nam se upravo nevjerojatnim da je uz tolike 
poslove mogao napisati onako solidno i golemo 
djelo od tri tisuće stranica. Rekli bismo »nemo¬ 
guće je«, a ipak je činjenica. Pred nama stoje tri 

velika sveska (najveći format: in folio) djela 
»Mundus Marianus«, svaki od 1 000 stranica. Po 
svoj prilici to je obujmom najveća knjiga koju jc 
napisao jedan Hrvat. 

Kako je uz onolike poslove mogao napisati to 
djelo, i to u ono vrijeme kad su komunikacije, us¬ 
poredimo li ih s današjim, bile nikakve, kad se u 
Zagrebu i nije mislilo nego na oružje i obranu do¬ 
movine od potpunog rasula. Istina je, Grizogon je 
neko vrijeme živio u Grazu i Beču, gdje se mogao 
obilno služiti tamošnjim bogatim bibliotekama, ah 
nam ta činjenica još ne rješava tajnu njegova us¬ 
pjeha. Odgonetku moramo tražiti drugdje. I na¬ 
lazimo je u Grizogonovoj bogatoj intelektualnoj 
nadarenosti, u izvanrednoj oštroumnosti i proni- 
cavosti njegova duha, posebno u velikoj lucidnosti 
i bistrini kojima se odlikuje naš južnohrvatski me¬ 
diteranski tip. I još u nečem otkrivamo tajnu nje¬ 
gova uspjeha: u njegovoj zanosnoj, žarkoj ljubavi 
prema Mariji. Tu se krije glavno rješenje. 

TRI SVESKA DJELA »MUNDUS MARIANUS« 


»Mundus Marianus« (Marijin Svijet) napisan je 
latinskim jezikom i tiskan u tri velika sveska. 

Prvi svezak ili prvi dio nosi naslov: Mundi 
Mariani Pars Prima. Maria Speculum Mundi Arche- 
typi seu Divinitatis. Auctore R. P. Laurentio 
Chrysogono, Dalmata, Spalatensi, Societatis Jesu 
theologo. Viennae Austriae. Typis Matthaei Cos- 
merovij, in Aula Coloniensi, anno Domini 
MDCXLVI. 

Na hrvatski preveden naslov glasi: Marijin 
Svijet, prvi dio. Napisao velec. o. Lovro Grizogon, 
iz Dalmacije, Splićanin, teolog iz Družbe Isusove. 
U Beču, tiskano kod Matije Cosmeroviusa, in Aula 
Coloniensi, godine Gospodnje 1646. 

Sadrži: Posvetu, Popis citata (500) iz Sv. Pis¬ 
ma, Kazalo pojedinih poglavlja, Predgovor, Uvod. 
Iza toga slijede 22 poglavlja (discursus). Na koncu 
Kazalo za propovjednike i Stvarno kazalo. 

Ovaj prvi svezak ima 1000 stranica. 

Glavna misao koju u prvom svesku obrađuje 
jest: U Mariji se odrazuje sam Bog. 

Da dobijemo barem neki uvid u ovaj prvi sve¬ 
zak, koji po svojoj teološkoj vrijednosti daleko 
nadmašuje ostala dva sveska, iznijet ćemo u par 
riječi sadržaj barem nekih poglavlja. 

Prvo poglavlje (Discursus I). Naslov mu je: 
»Djevica zaslužuje hvale slične božanskim, jer je 
njezino dostojanstvo neizrecivo, zajedničko sa Si¬ 
nom.« 

Poglavlje IV i V. Oba ova poglavlja razrađuju 
ideju: U Gospi se na poseban način odražava sam 
Bog. U četvrtom poglavlju: U Mariji se odražava 
slika ljepote i savršenosti božanske biti, Božje na¬ 
ravi. To jest, kao što se u Bogu nalaze na eminen¬ 
tan način sve savršenosti koje posjeduju stvorenja,, 
slično, analogno, nalaze se i u Mariji. U petom 
poglavlju ide Grizogon za korak naprijed: u Ma¬ 
riji se ne odražava samo slika božanske naravi, već 
Marija »u sebi, kao u ogledalu ... samu božansku 
narav sadržava (. . . ipsam divinam naturam in- 
cluserit)«. Na koji način? Otac nebeski sam se og¬ 
ledao u Mariji kao u ogledalu i utisnuo u Nju 
svoju sliku, naime svog Sina u času Inkarnacije. 
U tom poglavlju čitamo i ovu misao: Gospa je zbog 
Božjeg Majčinstva u tako uskim odnosima prema 
božanskim Osobama, tako je bliza Božanstvu, ta¬ 
ko pobožanstvenjena, da iz toga nužno slijedi nje¬ 
zina kraljevska vlast. Ta je vlast samo jedan mali 
odsjev nepojmljivo visoke Gospine uzvišenosti. Da 

pokaže Gospinu uzvišenost i njezin uski kontakt sa 
samim Božanstvom, Grizogon donosi mnogo pre¬ 
krasnih citata. Sv. Petar Damijanski kaže za Gos¬ 
pu da je »sva pobožanstvenjena«. Opat Petar Cel- 
lensis: »Majka Božja je orosenjem Duha Svetoga 
sva preplavljena milošću Božanstva.« Sv. Jeronim 
(zapravo Pseudo-Jeronim): »Doista se nebeska rosa 
blago spustila pod Djevičino srce (in Virgineum 
uterum), kad je Riječ tijelom postala. Uistinu puna 
milosti Ona, po kojoj je obilna rosa Duha Svetoga 
preplavila svako stvorenje.« A Gerson kaže: »Ta¬ 
ko je Marija bila božanska (adeo ... fuit divina), 
da ono što Crkvenica piše o nestvorenoj Mudrosti, 
Crkva prenosi na Mariju, kao izreku: Od početka 
i prije vi jekova sam stvorena, itd....« 

Poglavlje VI i VII. U ovim poglavljima go¬ 
vori o kultu nadštovanja (de cultu hyperduliae) 
kojim moramo štovati Gospu. Mnogo piše o Mari¬ 
jinoj kraljevskoj vlasti. Nabraja razloge zbog kojih 
moramo štovati Gospu kultom nadštovanja: jer 
je Majka Božja i jer je gospođa (Domina) i kraljica 
(Regina) čitavog svijeta. Njezina kraljevska vlast 
izvire iz njezina Božjeg Materinstva. 

Poglavlje VIII. Gospa je savršena slika presv. 
Trojstva. U Njoj se odrazuju svojstva pojedinih 
božanskih Osoba. U ovom i slijedećim trima po¬ 
glavljima Grizogon govori o sličnosti Gospe s ne¬ 
beskim Ocem. 

Poglavlje XII, XIII, XIV, XV. Ova nam poglav¬ 
lja govore o tome kako se u Mariji odrazuje slika 
Božjeg Sina, Božje Mudrosti. Na Mariji je također 
savršeno izražena Kristova muka i smrt, Kristovo 
Otkupljenje ljudskog roda. 

Poglavlje XVI, XVII. U Mariji se odrazuje Duh 
Sveti koji je Ljubav i Dobrota. 

Poglavlje XVIII. U Gospi se odražavaju atri¬ 
buti Božje naravi. 

Poglavlje XX, XXI. U oba poglavlja govori 
o tome kako se u Mariji odrazuje Treća božanska 
Osoba, Duh Sveti, osobito njegova svetost. Opisuje 
odnos Marije prema Duhu Svetom i razne kom¬ 
ponente Marijine svetosti. 

Poglavlje XXII, posljednje. Naslov mu je: 
»Djevica Bogorodica je kao neki (stvoreni) nasta¬ 
vak presv. Trojstva i nadopuna svih stvorenja ovo¬ 
ga svemira«. U ovom završnom poglavlju prvog 
sveska Grizogon iznosi svoj marijanski pogled na 
svijet. Ovo je poglavlje kao neki »compendium« 
Čitave njegove mariologije. U 86. glavi ovog po¬ 
glavlja naziru se crte prave marijanske ontologije, 
metafizike, kojom se Grizogon nadahnuo u djelima 
sv. Bernardina Sijenskog i Pelbartusa Temišvar- 
skog. Inače je glavna okosnica ovog poglavlja po¬ 
znata izreka Hesihija Jeruzalemskog o Mariji: 
»Universum Trinitatis complementum« (Svestrana 


27 





nadopuna, t. j. kao neki stvoreni nastavak, presv. 
Trojstva). 

* 

Drugi svezak »Marijina Svijeta« nosi naslov: 
>Mundus Marianus , hoc est, Marta Speculum Mun¬ 
di Caelestis. Auctore R. P. Laurentio Chrysogo- 
no . . . Patavii. Anno MDCLI.. .« 

Hrvatski prijevod: »Marijin Svijet , to jest , Ma¬ 
rija Ogledalo nebeskog svijeta. Napisao vic. Lovro 
Grizogon ... U Padovi , godine 1651 .. .« 

Kad je ovaj drugi svezak izišao, Grizogon je 
već bio mrtav. 

Sadrži: Predgovor čitatelju, Uvod, a iza toga 
slijede 43 poglavlja (discursus). Na koncu sveska 
nalazi se Stvarno kazalo. 

Ovaj drugi svezak ima ukupno 1100 stranica. 

Glavna misao drugog sveska jest: U Mariji se 
savršeno, u eminentnom smislu, odrazuje nebo, ne¬ 
beski svijet. Pod riječju »nebeski svijet« razumije 
Grizogon dva pojma: stanovnike neba, t. j. anđele 
(I—X pogl.) i nebo u fizičkom smislu, t. j. zvi¬ 
jezde, zviježđa, planete, mjesec, sunce (XI—XLIII 
pogl.). Gospa posjeduje u eminentnom smislu sve 
savršenosti anđela i u prenesenom smislu sve savr¬ 
šenosti zvjezdanog neba. U ovom drugom svesku 
vrijednost Grizogonova teološkog raspravljanja 
osjetljivo pada. 

* 

Treći svezak Marijina Svijeta nosi naslov: 
Mundus Marianus , sive Maria Speculum Mundi 

Sublunaris. Auctore R. P. Laurentio Chrysogo- 
no ... Augustae Vindelicorum . . . anno MDCCXII, 

Prijevod: Marijin Svijet ili Marija Ogledalo ze¬ 
mlje. Napisao vic. o. Lovro Grizogon ... U Augs- 
burgu . . . godine 1712. 

Sadrži: Posvetu (nije od Grizogona), Predgovor 
čitatelju (nije od Grizogona), Popis poglavlja, 
Uvod. Slijedi 30 poglavlja, onda dva Kazala. 
Ima ukupno 1098 stranica. 

Glavna misao trećeg sveska: U Mariji se od¬ 
razu ju sve savršenosti zemlje (mundi sublunaris). 
Grizogon nabraja razne savršenosti zemlje, planina 
(koje spominje Sv. Pismo: Sinaj, Oreb, Tabor, Li¬ 
banon, Karmel, itd.), pa simboličke odlike koje se 
njima pripisuju primjenjuje na Mariju. Uzima is¬ 
taknute predstavnike iz životinjskog carstva (lav, 
orao, slavuj, blaga ovčica, pčela . ..) i iz biljnog 
carstva (cedar, ruža, balzam...), pa, oslanjajući 
se, koliko mu je moguće na Sv. Pismo, njihove od¬ 
like, u prenesenom smislu, pripisuje Mariji. Ovaj 
treći svezak namijenjen je u prvom redu propo¬ 
vjednicima. Kao ni drugi svezak, nema naročite 
teološke vrijednosti; dapače, u tom pogledu spuš¬ 
ta se za još jednu stepenicu na niže. 

PRVA MARIJANSKA ENCIKLOPEDIJA 


U kakvu vrstu književnih cijela spada Grizo- 
gonov »Mundus Marianus«? Teško je na prvi mah 
odgovoriti na to pitanje. Čisto teološko djelo nije, 
jer u njemu ima mnogo materijala koji nikako nije 
teološki. Iz kratkog pregleda djela »Mundus Ma¬ 
rianus« mogli smo lako uvidjeti da nosi na sebi 
pečat enciklopedije. A onome koji to djelo solid¬ 
nije prouči postaje posve jasno: ovo je enciklope¬ 
dija o Mariji. »Mundus Marianus« je enciklopedija 
o Mariji i po svom sadržaju i po obujmu. Po sa¬ 
držaju: donosi mnoštvo materijala o Mariji, gle¬ 
dajući na Nju s najrazličitijih stanovišta. Po obuj¬ 
mu: o Mariji se govori na tri tisuće velikih stranica 
(in folio). 

Ukoliko nam je poznato, o Mariji, prije Gri- 
zogona, nije ništa slično napisano, pa bismo rado 
rekli da je »Mundus Marianus« prva marijanska 
enciklopedija. A čini nam se da i poslije Grizo- 
gona nije ništa slično napisano do današnjeg dana. 
Barem ne po onako velikoj zamisli i u onako ve¬ 
likom obujmu. Jedina iznimka je zbirka »Maria«, 
koju je u naše vrijeme, poslije drugoga svjetskog 
rata, izdao u Parizu Hubert du Manoir (Maria. 

Etudes sur la Vierge. Sous la direction d’Hubert 
du Manoir, S. I., Tome I—V, Pariš, 1949—1956). 

Napisati iscrpnu enciklopediju o Mariji! Golem 
posao! Ta znamo tko je Marija: Božja Majka i su¬ 
radnica u Kristovu otkupljenju svijeta. Trebalo je, 
dakle, prijeći svu stvarnost, dotaknuti se svakog 
bića, svakog bitka i pokazati njegovu vezu s Ma¬ 
rijom. Grizogon se s neviđenom odvažnošću upus¬ 
tio u taj posao i, što je još više vrijedno divljenja, 
dovršio ga je! U ono vrijeme sam napisati golemu 
enciklopediju! 

U prvom svesku Grizogon je obradio Marijine 
odnose prema Bogu, prema pojedinim božanskim 
Osobama. U drugom svesku raspravlja o Marijinim 
vezama s nebeskim svijetom. U trećem svesku o 
Marijinoj vezi s našim globusom i sa svim što je 
na njemu. 

Gledajući ga s više raznih stanovišta, djelo 
»Mundus Marianus« moramo nazvati velikom ma¬ 
rijanskom enciklopedijom. 

Jedno stanovište: Sv. Pismo i Tradicija. Već 
smo spomenuli: samo u prvom svesku djela »Mun¬ 
dus Marianus« nalazimo 500 citata iz Sv. Pisma. 
I u drugom i u trećem svesku Grizogon se ustraj¬ 
no, neumorno poziva na Sv. Pismo. 

A istom kada svratimo pogled na ono što je 
kršćanska Tradicija rekla o Mariji, i što je Gri¬ 
zogon od tog materijala iznio u svom djelu, istom 
tada moramo »Mundus Marianus« proglasiti neis¬ 
crpnom riznicom kršćanskog naučavanja o Mariji 


31 





i prvorazrednom marijanskom enciklopedijom. Sve 
ono najvažnije što su grčki i rimski oci rekli o Ma¬ 
riji, sve ono što su o Njoj rekli grčki i rimski Teo¬ 
lozi, sve to nalazimo u Grizogonovu djelu. Nijed¬ 
nog poznatijeg Oca nije ispustio. Da se o tome 
osvjedočimo, dosta nam je uzeti u ruke prvi dio 
Roschinijeva djela »Mariologia«. Roschini nabraja 
oko četrdeset Otaca koji su pisali o Mariji (Ga- 
briel Roschini: Mariologia, I, Milano, 1941.). Gri¬ 
zogon jedva da je kojeg od tih Otaca propustio. 
Isto možemo reći za onih šezdesetak zapadnih Teo¬ 
loga, koje navodi Roschini, a koji su živjeli do 
Grizogonova vremena i u njegovo doba. A što se 
tiče grčkih Teologa-mariologa, sumnjamo da ih 
i jedan današnji bogoslov poznaje bolje nego što ih 
je poznavao Grizogon. 

Citati koje Grizogon prenosi iz djela Otaca i 
Teologa upravo su bezbrojni. Tim je citatima is¬ 
punjen veliki dio prvog sveska. 

Za »Mundus Marianus« moramo reći da je 
marijanska enciklopedija također ako ga gledamo 
sa stanovišta raznih oblika pobožnosti prema Ma¬ 
riji. U tom djelu nabrojeni su svi mogući načini 
na koje možemo štovati Gospu, a koje su krš¬ 
ćani kroz vijekove prakticirali. Spominje se mnoš¬ 
tvo raznih molitava, himana, zaziva, sastavljenih 
Njoj u čast. 

»Mundus Marianus« je marijanska enciklope¬ 
dija i s obzirom na literaturu o Mariji. O Gospi su 
mnogo pisali i teolozi i asketsko-mistički autori i 

propovjednici i sastavljači pobudnih marijanskih 
knjižica. Sve što je vrednije u toj literaturi, Gri¬ 
zogon uklapa u svoje djelo. Istina je, Grizogon je 
povadio iz razne pobožne literature i mnoge ne¬ 
vrijedne stvari, na pr. nekritički ispitana čudesa, 
sumnjive privatne objave, itd., ali to nikako ne na¬ 
rušava vrijednost njegova djela, jer je ipak znao 
staviti svaku stvar na pravo mjesto, svemu dati 
onu važnost koju uistinu zaslužuje, i konačno — 
jer je to enciklopedija o Mariji, a u enciklopediji, 
golemoj i iscrpnoj, kakva je Grizogonova, svaki 
podatak je dragocjen. To najbolje uviđa današnji 
učenjak-mariolog koji stražuje pobožnost prema 
Mariji u prošlim vijekovima, i kojega zanimaju i 
najmanje sitnice s tog područja. 

Grizogonov »Mundus Marianus« je pogotovo 
enciklopedija o Mariji, ako ga gledamo sa stano¬ 
višta raznih savršenosti koje otkrivamo u kozmosu, 
na zemlji, u prirodi (na pr. u botanici, zoologiji 
itd.), a koje savršenosti možemo pripisati Mariji 
u prenesenom smislu. O tome nam naveliko go¬ 
vori drugi i treći svezak Grizogonova djela. 

Grizogon u drugom svesku svog djela (Maria 
Speculum Mundi Caelestis), kako smo vidjeli, pri¬ 
pisuje Mariji, između ostalog, i simboličke savr¬ 
šenosti nebeskih tjelesa, sunca, mjeseca, zvijezda, 
zviježđa, planeta. I tu je pokazao tako veliku svoju 
erudiciju u astronomiji, da su ga neki, inače učeni 
naši ljudi, površno pregledavši njegovo djelo, pro¬ 
glasili astronomom. Tako na pr. Šime Ljubić u 


3 Veliki hrvatski mariolog Lovro Grizogon 

svojem »Dizionario biografico« (Vienna, 1856), uz 
druge netočnosti, piše o Grizogonu da se naročito 
bavio astronomijom i da je u toj znanosti bio 
veoma učen. Slično piše i V. D. u zborniku »Zna¬ 
meniti i zaslužni Hrvati« (Zagreb, 1925), gdje ga 
također naziva astronomom. Međutim znamo da 
se Grizogon uopće nije bavio astronomijom. On 
je tu znanost proučavao samo zato, da je može 
staviti u službu Mariji. Kad bismo Grizogona pro¬ 
matrali sa stanovišta pozitivne znanosti, kako su 
ga promatrali Šime Ljubic i V. D., onda bismo ga 
mogli s jednakim pravom proglasiti velikim bo¬ 
taničarom, farmakologom, pa i geofizičarom — na 
temelju materijala kojim je ispunio treći svezak 
svog djela (Maria Speculum Mundi Sublunaris. 
Hrvatski: Marija Ogledalo zemlje). 

Grizogon, veliki erudita. »Mundus Marianus«, 
prava pravcata enciklopedija. 

Grizogonova erudicija nas zapanjuje te uvijek 
iznova stavlja pred nas pitanje: Kako mu je bilo 
moguće u ono vrijeme i s onim sredstvima napi¬ 
sati onako veličanstveno djelo? 

Grizogonova žarka ljubav prema Mariji, ona¬ 
ko toplo i adekvatno izražena u njegovu djelu, 
utiskuje neizbrisiv pečat u dušu svakog čitatelja 
ove velike enciklopedije koja je napisana prije tri 
stoljeća, ali iz koje struji proljetna svježina i su¬ 
vremenost Marijina lika. 

ODAKLE GLAVNA IDEJA? 


Lovro Grizogon bio je izvanredno izobrazen 
čovjek. 

To su čitatelji opazili odmah po izlasku nje¬ 
gova djela. Na početku drugog sveska djela »Mun¬ 
dus Marianus«, koji posjeduje biblioteka Male Bra¬ 
će u Dubrovniku, nalazi se duga bilješka od ne¬ 
poznatog autora, na latinskom jeziku, ispisana 
tintom. Napisana je šezdesetak godina poslije Gn- 
zogonove smrti. Između ostalog, piše tamo i ovo: 
O. Lovro Grizogon preporuća se sam od sebe svo¬ 
jom širokom naobrazbom i poznavanjem veoma 
različitih pisaca i stvari. Zato je čitanje njegovih 
djela veoma ugodno i potiče na ljubav i služenje 
Blaženoj Djevici. Tko god hoće da govori o Bla¬ 
ženoj Bogorodici , bilo privatno , bilo javno , naći 
će tu obilje gradiva. 

Lovro Grizogon bio je izvanredno bistar čo¬ 
vjek. 

Bistrina njegova duha opaža se u svakom po¬ 
glavlju (discursus) »Marijina Svijeta«, dapače, u 
svakoj glavi (caput), ali ta bistrina možda najviše 
dolazi do izražaja u osnovnoj zamisli samog djela 
i u rasporedu ideja o kojima želi raspravljati. Up- 

ravo pregolemi materijal rasporedio je tako lu¬ 
cidno, da u tom pogledu ne nalazimo u Grizogo- 
novu djelu ni najmanje zbrke. Ne samo to. Čitav 
taj materijal povezan je u trima svescima tako 
nenategnuto, tako organski jedinstveno, da na pr¬ 
vi mah zapažamo činjenicu: Grizogonovo djelo 
izdiktirala je sama marijanska stvarnost, izniklo 
je iz nadnaravno-ontičke marijanske strukture u 
koju je položeno čovječanstvo, svijet i svemir. 

Eto, zbog toga nas zanima odakle Grizogonu 
glavna ideja na kojoj je sagradio djelo »Mundus 
Marianus«; odakle mu glavna ideja oko koje je 
savršeno uspješno koncentrirao onako veliki ma¬ 
terijal o Mariji? Koliko je ta ideja originalno nje¬ 
gova? Da li je Grizogon ideju da je Marija vrhunac 
stvorenog svijeta i da se, prema tome, u Njoj od- 
razuje sva stvarnost; da li je tu ideju, pogotovo, 
a to nas jos vise zanima, da li je osnovnu razradu 
te ideje posudio od drugih autora ili je to origi¬ 
nalno njegovo? Čini nam se važnim da se o tom 
zapitamo, jer je u toj ideji i razradi te ideje Gri¬ 
zogon našao ključ za uspjelo promatranje sve stvar¬ 
nosti kroz Mariju, ključ za uspjelo koncentriranje 
onako golemog materijala oko Marijine osobe, ključ 
za sastavljanje marijanske enciklopedije, ključ za 
marijanski pogled na svijet. 

Neki odgovor na to pitanje možemo naći i u 
samom djelu »Mundus Marianus«. Grizogon na¬ 
glašava da se želi obilno poslužiti djelima Otaca i 
Teologa. Jedan od tih Teologa kojim se obilno slu- 

i, jest Rikard od sv. Um. (XIII stoljeće). Već 
u Rikardovim djelima nailazimo na mis i o pri 

pisivanju simboličkih odlika raznih stvorenja na 

Mariju. Ta misao međutim nije isključivo Rikar 
dova, i on se nadahnuo na svojim predsasmcima, 
posebno na sv. Bernardu (Cfr Roschim: Mano- 

logia. I, Milano, 1941, str. 317). 

Svoje najljepše misli o Manji, ukoliko je Ona 
vrhunac i odraz savršenosti u stvorenom svijetu, 
Grizogon nalazi kod sv. Bernardina Sijenskog 
(umro 1444) ili kod Pelbartusa Temišvarskog (u. 
1504), koji se služio Bernardinovim djelima. A zna¬ 
mo opet da se sv. Bernardin Sijenski obilno služio 
djelima Ubertinusa a Casale (1259-1330). Među¬ 
tim Grizogon i direktno citira Ubertinusa. 

Istražujući odakle je Grizogon uzeo svoje naj¬ 
ljepše misli o Mariji, posebno, odakle je uzeo misli 
koje sačinjavaju osnovicu za raspored njegova djela 
i srž njegova marijanskog nazora na svijet, naiš¬ 
li smo na jednu zanimljivu činjenicu. Te kapitalne 
Grizogonove misli upadno su slične mislima grčkog 
Teologa Teofana Nicejskog (umro 1381), koje je 
ovaj razvio u djelu »Sermo in Sanctissimam Dei- 
param«. Međutim, Grizogon nigdje ne spominje 
Teofana. Sigurna je stvar da Grizogon nikako ne 
želi zatajiti auktore kojima se služio, njemu je da¬ 
pače mnogo stalo do toga da svoje misli potkrijepi 
sa što više zvučnih imena. Tim nam je zagonet¬ 
nija odsutnost imena Teofana Nicejskog u djelu 
»Mundus Marianus«. Svakako je sigurno da je 

GRIZOGON — VELIKI MARIOLOG 


Mundus Marianus je uistinu veliko djelo. 

Velikim ga možemo nazvati zbog više razloga. 

Mundus Marianus je veliko djelo jer je to prva 
opširna, iscrpna, grandiozna enciklopedija o Ma¬ 
riji. Veliko je s formalnog književnog stanovišta 
jer je obilni materijal u tom djelu raspoređen s 
maksimalnom bistrinom; jer je čitanje i snalaženje 
u tom materijalu veoma olakšano redovitim, in¬ 
teligentno sastavljenim marginalnim bilješkama i 
opširnim kazalima; jer je auktorov stil tako pro¬ 
zračan, elegantan i živahan da naprosto prisiljava 
i današnjeg čitatelja da knjigu ne ispušta iz ruku. 
Nadalje, »Mundus Marianus« je veliko djelo i 
zbog toga što je rezultat jedne solidne, bogate i 
široke erudicije. Veliko je djelo i zbog toga što 
sve znanje o Mariji, sakupljeno u zapadnoj i is¬ 
točnoj Tradiciji, naprosto iscrpljuje. Međutim, naj¬ 
veću vrijednost tog djela nalazimo tamo, gdje je 
u prvom redu želimo i moramo potražiti, to jest, 
u njegovim čisto teološko-mariološkim elementima. 
I baš na temelju tih elemenata moramo zaključiti 
da je Lovro Grizogon naš najveći mariolog. 

Odmah naglašavamo: solidnu Grizogonovu teo- 
loško-mariološku nauku nalazimo isključivo samo 
u prvom svesku njegova djela. U drugom svesku 
nešto malo, u trećem gotovo ništa. Drugi i treći 
svezak i te kako su vrijedni ako gledamo na njih 
kao na dijelove marijanske enciklopedije, ali ako 
ih promatramo sa stanovišta prave mariologije, 
ukoliko je teološka disciplina, nemaju vrijednosti. 
Doduše, i u prvom svesku Grizogonova djela ima 
mnogo materijala koji u pravu mariologiju uopće 
ne spada, ali je taj materijal postavljen sistematski 
na takva mjesta pojedinih poglavlja, da ga vrlo 
lako možemo razlučiti od prave mariologije, tako 
je raspoređen, da vrijednost teologije o Mariji ni¬ 
kako ne oštećuje. 

Grizogon kao mariolog. 

Bio je Grizogon veoma inteligentan, imao je 
mnogo smisla za filozof sko-teološku spekulaciju. 
To osobito zapažamo na stranicama prvog sveska 
njegova djela, kad raspravlja o odnosima Marije 
prema Božjoj naravi i prema pojedinim božans¬ 
kim Osobama. Na tom području kreće se s neo¬ 
bičnom lakoćom i snalažljivošću. Ali uza sve to 
moramo reći, a to posve očito izbija iz njegova 
djela, da Grizogon nije zastupnik spekulativne, već 
izrazito pozitivno-teološke metode. Osnovnu važ¬ 
nost, u svojim dokazivanjima, daje toj metodi, jer 
ne bi želio da mu se predbaci da je svoju mario¬ 
logiju iz prsta isisao. Svi njegovi temeljni dokazi 
Marijine veličine čvrsto niču iz Sv. Pisma i iz 

I Tradicije, t. j. iz naučavanja Otaca i Teologa o 

Mariji. 

U »Predgovoru čitatelju« (Praefatio ad lec- 
torem, M. M., I pars) Grizogon piše: 

Uzet ćemo sjajna svjedočanstva i izreke svetih 
Otaca, bilo latinskih, bilo grčkih, kao kakvo iz - 
bruseno kamenje, pa ćemo ih sjediniti, ako ne 
zlatnom niti, a ono barem kakve niže tvari i tako 
ćemo neki hram, prema našim skromnim sposob¬ 
nostima, posvetiti Djevićinoj slavi i časti. 

I odmah zatim, osvrćući se na neki Gersonov 
citat, Grizogon nastavlja: 

... da dokažemo toliku stvar kako dolikuje, ne 
možemo iznijeti gradivo, sakupljeno iz spisa svetih 
Otaca, nego zajedničko, i u to gradivo, kao u 
kakve elemente, kušat ćemo utisnuti neku formu, 
oblik . . . 

Grizogonovo je dakle načelo: Teološko gra¬ 
divo o Mariji uzet će od sv. Otaca, i to samo ono 
gradivo, koje je Očima zajedničko. Što misli pod 
riječju »zajedničko«, vidimo iz citiranja Gersona: 
»... ne možemo iznijeti gradivo nego ono koje je 
zajedničko čitavom vijeku . . .« 

Iz toga se vidi da je Grizogon svakako htio 
naći ono što Tradicija kaže o Mariji. Zašto? On 
sam odgovara: 

Jer kad bismo u tolikoj stvari iznosili svoja miš¬ 
ljenja, morali bismo se bojati da to možda ne bi 
bilo lišeno nužne dokazne snage i jačine. 

Grizogon je dakle posjedovao oštar smisao za 
pravu teologiju. 

Ali moramo ovdje ponovno napomenuti: on nije 
imao nakane da piše isključivo znanstveno-teolos- 
ko djelo, a još manje kakav školski priručnik, već 
jednostavno enciklopediju o Mariji. Ali oni teo¬ 
loški elementi koji se nalaze u njegovu djelu, pos¬ 
tavljeni su na najsolidnijim načelima. 

Teološko-mariološki materijal koji se nalazi u 
Sv. Pismu, kod Otaca i Teologa, Grizogon poznaje 
izvrsno. 

Da potanje upoznamo kakvo je djelo »Mundus 
Marianus« i kakav je Grizogon mariolog, dobro 
je da pobliže pogledamo strukturu barem jednog 
poglavlja (discursus). 

Na početku poglavlja Grizogon razjašnjava ter¬ 
mine o kojima će govoriti. I u tim razjašnjava¬ 
njima, ako mu je ikako moguće, iznosi misli i tu¬ 
mačenje sv. Tome Akvinskog. Tu se već vidi Gri- 
zogonov zdrav smisao za pravu teologiju. Tek 
onda pošto je pomoću sv. Tome spekulativno raz¬ 
jasnio stvar o kojoj će govoriti, tek onda nastoji 
svoju tvrdnju potkrijepiti auktoritetom Otaca i 
Teologa. Ti su citati u Grizogonovu djelu upravo 
bezbrojni, upotrebljava ih obilno. A od tih Otaca 
i Teologa izabire one najučenije i najpoznatije, te 
iznosi njihova najvažnija i najčvršća svjedočanstva. 
Pošto je citirao poznate Oce i Teologe, pomalo 
skreće na citiranje manje poznatih bogoslova, sve¬ 
taca i raznih crkvenih pisaca. Na koncu iznosi do¬ 

gađaje iz života svetaca, privatne objave, čudesa 
i upute za praktičnu pobožnost prema Mariji. Na 
početku i prema sredini svakog poglavlja (discur¬ 
sus) ima najviše solidnog teološkog materijala. Za¬ 
vršni dio poglavlja obično nema teološke vrijed¬ 
nosti. Tako je u prvom svesku djela »Mundus 
Marianus«. U drugom i trećem svesku ima čitavih 
poglavlja bez ikakve teološke vrijednosti. Iza sva¬ 
kog poglavlja u prvom svesku »Marijina Svijeta«, 
kao privjesak, nalazi se malo poglavlje koje nosi 
naslov »Meditatio«. To su one istine o kojima se 
u discursusu raspravljalo, ukratko priređene za 
meditiranje. 

Pogledat ćemo koje i koliko Otaca i Teologa 
Grizogon citira u jednom poglavlju (discursus). 
Analizirat ćemo prvo poglavlje prvog sveska »Ma¬ 
rijina Svijeta«. S obzirom na nabrajanje i citiranje 
Otaca i Teologa, to je poglavlje posve slično svim 
ostalim poglavljima u prvom svesku. Kao obično, 
Grizogon najprije iznosi tumačenje Tome Akvin¬ 
skog. Iza njega, u ovom poglavlju, slijede: sv. Bo- 
naventura (ovdje je to zapravo Konrad Saksonski), 
sv. Bernardin Sijenski, Dionizije Areopagita (Pse- 
udo), poslanica pape Agatona caru, sv. Bazilije 
biskup Seleucije, sv. Petar Hrizolog, sv. Bruno Kar- 
tuzijanac, sv. Petar Damijanski, Rikard od sv. Lo- 
vre, Arnold opat Carnotensis, Petar Blesensis, sv. 
Jeronim, Rutilije Benzon biskup loretski, Baronije, 
sv. Petar Kanizije, sv. Toma de Villanova, Ivan 
Gerson, sv. German nadbiskup carigradski, sv. An- 


43 



driia Kretski, sv. Augustin, car Leon Veliki, Rikard 
od sv Viktora, Beđa Venerabilis, sv Bonaventura 

kardinal Goffridus, Suarez, sv. 

Cajetanus, Hugo od sv. Viktora, opat Guerncus, 
Hu Io kardinal de s. Charo, sv. Ambrozije, Gra 
nu s o ™ . Mni-ales S I., Paschasius, 

cijan Complutensis, p. Moraies o. , 

sv. Amadej biskup. . • 

U ovom poglavlju Grizogon iznosi ci 

dese,sedmorice Otac. i Teologa. Os.m toga, na 
race načine spominje u ovom istom poglavl)U , 
ova imena, Aleksandar Haleiki, sv. Bernarde - 
Ildefons, Paludanus, Soto, Vasqnez . |os neka .me 

na nepoznati jih auktora. . v i 

Tako po prilici izgleda jedno prosječno poglav- 

lie iz prvog dijela »Marijina Svijeta«. 

3 Najvrednije u Grizogonovu djelu svakako je 
onaj pravi teološki materijal uzet s područja ma- 
riologije. Ima stranica koje Grizogon ispunja p 
kulativnim promatranjem odnosa Manje prem 
božanskim Osobama, ali je ipak, budući da je p 
taša metode pozitivne teologije, daleko najveći dio 
ranica ispisan citatima iz djela Otaca, Teologa . 
fc Sv. Pisma. A citirajući Sv. Pismo iznosi sva ona 
mjesta koja se mogu primijeniti na Manju u smislu 
doslovnom, tipskom i primijenjenom (m sensu 

terali tvpico, accommodato). . 

Da je Grizogon bio na znanstveno-teoloskoj 

visini svog vremena, vidimo i po tome sto je iz¬ 
vanredno dobro poznavao sve što su n) e g°vi su 
vremenici napisali o Mariji. Kao primjer navodimo 

nekoliko slučajeva. Citira svoje suvremenike: Fer¬ 
dinanda Quirina Salazara, Franju Poirea, Justina 
od Miechowa, Ivana Novatusa i druge. Ferdinand 
Quirin Salazar umro je samo četiri godine prije 
Grizogona, a Grizogon ga obilno citira. Justin od 
Miechowa napisao je svoje djelo o litanijama god. 
1634, a Grizogon ga citira već u prvom svesku 
»Marijina Svijeta«, koji je izišao 1646, a predan na 
tiskanje već godine 1642. Ivan Novatus izdao je 
djelo »De eminentia Deiparae« godine 1637, a Gri¬ 
zogon i to djelo citira u prvom svesku »Marijina 
Svijeta«. 

Ta je Grizogonova suvremenost razumljiva kad 
znamo da je svoje djelo pisao ne samo u Zagrebu, 
nego i u Grazu i Beču. Pogotovo je u Beču mogao 
doći do literature koja mu je bila potrebna. Tamo 
je imao pri ruci mnoštvo starih i novih djela o 
Mariji, i njih je, kako vidimo, iscrpno i inteligen¬ 
tno upotrijebio. 

Već smo spomenuli kako Grizogon ne će da 
nešto novo iznosi o Mariji. Boji se da se ne bi uda¬ 
ljio od Tradicije. Ima zdrav smisao za pravu teo¬ 
logiju. Taj zdrav smisao vidi se i u tome što on 
ne voli beskorisno spekuliranje. A vidi se i u onom 
njegovu oslanjanju na Tomu Akvinskog. Na Tomu 
se oslanja u prvom svesku »Marijina Svijeta«, a 
jednako postupa i u onim poglavljima drugog sve¬ 
ska u kojima govori o anđelima. 

Grizogonovi najomiljeniji Oci i Teolozi, t. j. 
oni kojima se najviše služi, jesu ovi: sv. Ivan Da- 


45 


mascenski, German Carigradski, Andrija Kretski, 
Toma Akvinski, Albert Veliki, Anselmo (u većim 
slučajeva to je Eadmerus), sv. Bernarde Bonaven- 
tura (to je uglavnom Konrad Saksonski), opa 
erricus, Rikard od sv. Lovre, Fulbtrt Camonn- 
sis, Ubertinus a Casale, Bernardu! Sijenski, 1 el- 
bartus Temilvarski Ud. Ti su Od i Teolozi vr- 

šili najjači utjecaj na Grizogona. 

Grizogon je doista skupio sve ono najbolje sto 

je Tradicija naučavala o Mariji i u i edno ' i * 1 a S a ' 
Lom i jasnom obliku predao potomstvu. »Mundus 
Marianus«, kao svjedočanstvo naucavanja Iradi 

čije o Mariji, izvrsno je djelo. . . , ., 

Da li je Grizogon imao i svojih originalnih 
misli, mišljenja, sentencija o raznim marijanskim 
istinama? Njegova je nakana bila kako smo vi je 
li, da se čuva toga. I doista, u djelu nema nekog 
posebnog isticanja svojih sentencija. Ipak, citajuci 
djelo, možemo ovdje-ondje i toga naći, a i se to 
uglavnom svodi na jako isticanje ili solidnije pot¬ 
kupljivanje onoga što su Oci ili Teolozi prije nje¬ 
ga barem natuknuli. Najviše originalnosti pokazao 
te u obrani istine o Marijinoj kraljevskoj vlasti. I 
U još nečem. U razvijanju totalno-manjanskog na¬ 
zora na svijet. Tim nazorom bio je potpuno pro¬ 
žet on sam. Tim nazorom do u tančine, upravo na 
genijalan način, prožima svoje golemo djelo. 

Da djelo Mundus Marianus ima i negativnih 
strana, posve je razumljivo. Prvo što nam se ne 


46 


sviđa jest to što, već u prvom svesku, uz ozbiljni 
teološki materijal, uglavnom pri koncu poglavlja,, 
iznosi primjere i izreke koje uz ozbiljni materijal 
nikako ne pristaju i koje su uzete iz kakve premalo 
kritički pisane knjige. Pogotovo se današnjem či¬ 
tatelju ne će sviđati ono miješanje mitološke astro¬ 
nomije s opisivanjem odlika bi. Dj. Marije — ta 
se međutim nalazi samo u drugom svesku. A čudno 
na nas danas djeluje i ono čim obiluje treći svezak: 
prenaglašeno uspostavljanje veza između pojedinih 
bića koja susrećemo na ovoj zemlji i Marije. U tom 
trećem svesku, koji je posebno namijenjen propo¬ 
vjednicima, često nailazimo na bujice suvišne ba¬ 
rokne rječitosti. Inače je baroknim stilom natop¬ 
ljeno čitavo djelo. Nadalje, u djelu »Mundus Ma¬ 
rianus«, smetaju nam i ona ponavljanja istih misli. 
Također ovo: premda Grizogon preferira pozitivnu 
teološku metodu, ipak se zna zaletjeti u sterilnu 
spekulaciju; a s druge strane, katkada, gdje bi ta 
spekulacija bila potrebna, on je izostavi. Među ne¬ 
gativne strane spada i ovo: poslije pravilnog citi¬ 
ranja Otaca i Teologa, pokatkada Grizogon iz 
njihovih citata izvlači više nego što bi smio. Mo¬ 
gli bismo te negativne strane još dugo nabrajati, 
ali one sve skupa ne mogu narušiti opću vrijed¬ 
nost ovog golemog i veličanstvenog djela. »Mari¬ 
jin Svijet« je enciklopedija o Mariji, to moramo 
neprestano imati pred očima, pa ćemo se onda lako 
uživjeti u činjenicu da uz prvorazredni teološko- 

-mariološki materijal nalazimo također mnogo 
stvari bez naročite vrijednosti. . 

Lovro Grizogon je bez sumnje najveći hrvat¬ 
ski mariolog čija su djela sačuvana do naših dana. 
Dapače mariolog svjetskog kapaciteta. Velik je u 
poznavanju svega što su Sv. Pismo i Tradicija 
rekli o Mariji. Velik je u povezivanju svega tog 
golemog materijala u jednu savršeno jasnu i veli¬ 
čanstvenu sintezu. , 

Kad čovjek pročita Grizogonovo djelo, onda 
će, često možda i učeni teolog, morati priznati: 
Dosad nisam poznavao Mariju, dosad mi je jedna 
od bitnih strana kršćanstva i katolicizma bila pri¬ 
lično skrivena. 

GRIZOGONOV MARIJANSKI 
NAZOR NA SVIJET 


Pod vidikom Marije 

Marija je u sredini između Boga i ljudi 
Marijina blizina nebeskom Ocu 
Marijina blizina Božjem Sinu 
Marijina blizina Duhu Svetome 
Marijina blizina Presvetom Trojstvu 
Marija je vrhunac stvorenog svijeta 

POD VIDIKOM MARIJE 


Grizogon, čovjek velike erudicije, pisao je u 
svom djelu »Mundus Marianus« o svemu i sva¬ 
čemu, ali uvijek s jednog glavnog stanovišta, pod 
jednim vidikom, pod vidikom Marije. Ona je za 
Grizogona središte svemira, vrhunac, savršenosti 
stvorenog svijeta. Grizogon je sabrao sve svoje sile, 
sakupio sve znanje svog vijeka, sve znanje do ko¬ 
jeg je mogao doci, upotrijebio sav svemir, sva stvo¬ 
renja, nebeska tjelesa, zemlju, biljke, životinje, ra¬ 
zumna biča, anđele i ljude, — sve je upotrijebio 
da napiše veličanstvenu pohvalu Onoj, koja je 
»veoma moćna gospodarica i kraljica čitavog sve¬ 
mira (totius universi Domina ac Regina potentis- 
sima)« (Mundus Marianus, I, Epistola dedicato- 
ria). I u tom je uspio. Od svih stvorenja Marija je 
najljepša, najčišča, najsvetija, najuzvišenija. Ona 
je centar i vrhunac svega stvorenog svijeta. Još 
više. Nema ništa od svega što je stvoreno, a da ne 
bi imalo razloga i svrhe svog opstanka i u Mariji. 
Marijanski smisao svega što postoji, ontička polo- 
ženost čitavog svemira u Mariji, marijanski mo¬ 
dalitet svega stvorenja, preko Božjeg Majčinstva 
i sudjelovanja u otkupljenju — to je osnovna potka 

Grizogonova djela. Gtizogonov pogled na svijet 
(Weltanschauung) potpuno je marijanski, duboko 
marijanski. Sav svemir, svu stvarnost, gleda kroz 
Mariju i u Mariji. U Mariji traži i nalazi smisao 
svijeta, a preko Marije — u Kristu. 

Zašto Marija ima tako izuzetan položaj me¬ 
đu svim stvorenjima? 

Zbog svojih specijalnih odnosa s Bogom i po¬ 
jedinim božanskim Osobama. A temelj tih odnosa 
jest Marijino Božje Majčinstvo. Na temelju tog 
Božjeg Majčinstva Marija je u realnoj svojtbim, 
tazbini (affinitas) s Bogom. 

Pojam Marijine svojtbine (affinitas) sa samim 
Bogom, uzet je iz naših ljudskih odnosa, ali je, 
i kad ga primijenimo na Marijine odnose prema 
Bogu, potpuno realan. Zaručnikovi rođaci s\ojta 
su zaručnici i njezinim rođacima. A Oci i Teolozi 
od najstarijih vremena zvali su sjedinjenje Božjeg 
Sina s ljudskom naravi (hipostatsko sjedinjenje) du¬ 
hovnim zarukama, duhovnim vjenčanjem (matri- 
monium spirituale). Sin Božji zaručnik, ljudska na¬ 
rav zaručnica. Međutim, Marija je tu ljudsku na¬ 
rav dala Božjem Sinu. Njoj su dakle Bog, Božja 
narav, božanske Osobe — u pravom smislu riječi, 
prema ljudskim pojmovima, svojta. A budući da 
je Sinu Božjem ljudsku narav direktno dala Ma¬ 
rija, Oci i Teolozi Mariju zovu Zaručnicom Bož¬ 
jeg Sina (Sponsa Verbi). Ona je na neki način uz¬ 
dignuta, uzeta u samu Božju obitelj. 

Marija je s Bogom u svojtbini (affinis), u srod¬ 
stvu (consanguinea); Bogu je izvanredno bliza (pro- 
pinqua). U šestom poglavlju prvog sveska svog 
djela Grizogon govori o tome kako Gospu moramo 
štovati kultom nadštovanja (cultu hyperduliae); 
taj kult joj pripada zbog dva razloga: zbog Božjeg 
Majčinstva i zbog kraljevske vlasti nad svemirom; 
Grizogon piše: »Iz ovog pak dostojanstva Božjeg 
Majčinstva i iz one divne svojtbine i srodstva s Bo¬ 
gom (admirabilique illa cum Deo affinitate ac con- 
sanguinitate), kao iz zlatnog korijena zlatna gra¬ 
na, izlazi drugi naslov (titulus) štovanja, a to je 
kraljevanje i vlast nad čitavim svemirom ...« Nas 
ovaj čas zanima ovaj visoki stupanj blizine s Bo¬ 
gom na koji je postavljena Marija, a koji Grizo¬ 
gon precizira stručnim izrazima »cum Deo af¬ 
finitas ac consanguinitas«, t. j. »svojtbina i srod¬ 
stvo s Bogom«. 

Marija je u uskim odnosima prema Božjoj na¬ 
ravi, prema pojedinim božanskim Osobama — to 
je neiscrpna tema za Grizogona. A razvijanje te 
teme u djelu »Mundus Marianus« zanimljivo je i 
dragocjeno i za nas danas, jer je izniklo iz pro¬ 
učavanja Tradicije i jer se na nju potpuno oslanja. 

Zaronimo malo u Grizogonov misaoni svijet. 

MARIJA JE U SREDINI IZMEĐU 
BOGA I LJUDI 


Božje Majčinstvo, uvijek iznova naglašava Gri- 
zogon, temelj je Marijine veličine. Tim Bogomaj- 
činstvom Marija je toliko pobožanstvenjena, tako 
visoko uzdignuta iznad čovječanstva i svega sto 
je stvoreno, da se nalazi u sredini, na nekom 
položaju koji je smješten između Boga i ljudi. 
Grizogon piše: 

Ona je vise od svih anđela i ljudi participirala u 
Božanstvu i s Njim se, kao i s njegovim vlasti¬ 
tostima, ukoliko je to stvorenju moguće, natje- 
cala te sličnost tih vlastitosti na sebi izrazila (M. 
M., I pars, Epistola dedicatoria). 

U petom poglavlju prvog sveska, riječima sv. 
Bernardina Sijenskog i svojim komentarom tih 
riječi, Grizogon vrlo lijepo obrazlaže visoki stu- 
panj Marijina pobožanstvenja: 

Što naime Božji pogled dublje prodre u nekog bla- 
ženika, to se jače i dublje, po blaženstvu, utiskuje 
u njega i to dublje ga ovaj blaženik zapaža i pri¬ 
ma. Nerastumačivo je kakvom dubinom, visinom 
i intimnosću slave Božji Sin ponire u svoju Majku 
(se ingerit suae Matri), i slično, kakvom ga dubi¬ 
nom, visinom i intimnosću njegova Majka prima. 

Odmah iza tih riječi nastavlja Grizogon: 

Iz tih se rijeci jasno vidi kako je po onom božan¬ 
skom pogledu vječnog Sunca Pravde u djevičansko 
i prečisto Ogledalo , Bogorodica , predivnom meta¬ 
morfozom, na neki način , preobražena u Božans¬ 
tvo (analogija!) (M. M., I, disc. V, cap. 3). 

Kad spomene riječ »Ogledalo«, moramo imati 
na umu da Grizogon pri tom misli na Mariju. Pr¬ 
vi svezak njegova djela, iz kojeg uzimamo ove ci¬ 
tate, nosi naslov »Marija Ogledalo Božanstva ( Ma- 
ria Speculum Divinitatis )«. 

Da li Grizogon, uzdižući Mariju, pretjeruje? On 
sam se izričito ograđuje od svake krivovjerne misli. 
Uostalom, i mi redovito govorimo o pobožanstve- 
nju čovjeka po Kristovoj milosti. To vrijedi i za 
Mariju, samo u mnogo većem stupnju. Još više. 
Dok se mi približujemo Bogu samo u redu milosti, 
Marija mu se približava i u hipostatskom redu, 
jer je prava Božja Majka. S obzirom na blizinu 
s Bogom, Marija se neusporedivo izdiže iznad sva¬ 
kog čovjeka. Nalazi se u sredini između Boga i 
ljudi. 

U svakom raspravljanju o Mariji, Grizogonu 
je polazna točka njezino Bogomajčinstvo. Razum¬ 
ljivo je, dakle, da o tom temelju Njezine veličine 
govori već u prvoj rečenici svog djela: 

Veliko svjetlo teologa... sveti Toma (I. p; q. 
25, a. 6. ad 4) govori da su tri stvari između sve¬ 
ga sto je stvoreno tako savršene i beskrajne , da 

ih ni sam vrhovni Umjetnik, trostruko najbolji i 
najveći Bog , nije mogao, pa niti svojom apsolut¬ 
nom moći, učiniti boljim i savršenijim. Prvo je 
Kristovo čovjestvo, hipostatski sjedinjeno s vjec 
nom Božjom Riječi. Drugo, Božje Materinstvo 
Djevice Marije. Napokon, blaženo gledanje Boga, 
koje će imati stvorenje (M. M., I, disc. I, cap 1). 

Dakle, druga stvar koju ni sam Bog nije mogao 
učiniti boljom i savršenijom jest Marijino Bogo- 
majčinstvo. Čitavo golemo Grizogonovo djelo, či¬ 
ni se, i nije ništa drugo nego razrađivanje ove mi¬ 
sli koju stavlja pred nas već u prvoj rečenici »Ma¬ 
rijina Svijeta«. Marijino Bogomajčinsnm tako je 
uzvišeno, da ga ni sam Bog nije mogao učiniti uz- 
višenijim. 

Bogomajčinstvo je Mariju izdiglo u sredinu iz¬ 
među Boga i ljudskog roda. 

U toj istini o Bogomajčinstvu najjasnije je iz¬ 
raženo Marijino nepojmljivo čvrsto približavanje 
samome Bogu, njezini uski odnosi prema pojedinim 
božanskim Osobama. 

MARIJINA BLIZINA NEBESKOM OCU 


U čemu se sastoji Marijina sličnost i velika bli¬ 
zina nebeskom Ocu? U mnogim točkama njihovih 
međusobnih relacija. Između ostalog i u ovom: 
isti Sin Božji koji je Ocu od vječnosti pravi na¬ 
ravni Sin, taj isti Sin postao je ujedno, u vremenu,, 
i Sinom bi. Djevice Marije, njezinim pravim, na¬ 
ravnim Sinom. Grizogon tu misao izriče također 
prekrasnim citatom iz Eadmerusova djela »De ex- 
cellentia B. V. Mariae« (Grizogon drži da je to 
Anselmovo djelo). Eadmerus piše: 

Neka se sabere ljudski razum i neka promotri 
neka vidi i neka se divi. Bog Otac rodio je jedinog , 
sebi istobitnog Sina, i nije htio da ovaj njegov je- 
dinac, koji mu je u svemu jednak, bude samo nje¬ 
gov, već je htio da taj isti uistinu bude jedini i 
naravni Sin blažene Marije. Ne tako kao da bi 
bila dva, jedan naime Sin Božji, a drugi Djevićin r 
već onaj isti koji je Sin Božji, u istoj Osobi, da 
bude i Sin Djevićin; i Onaj koji je Sin Djevićin, 
taj isti da bude, u istoj Osobi, Sin Božji. Tko, kad 
ćuje ovo, da se ne divi? 1 tko da ne drži divnim 
iznad svega "sto se može reći, to sto je Bog uopće 

mogao tako nešto htjeti?« (M. M., I, disc. VIII, 
cap. 34; Eadmerus: De excel. Virg., cap. 3). 

Za potvrdu iste misli Grizogon donosi sličan 
citat iz djela »Tractatus super Missus«, od Alberta 
Velikog: 

Tako će i onaj koji je od Njega (Oca) rođen, hiti 
Tvoj Sin, i ono sto ćeš Ti roditi, biti njegov Sin, 
a ipak da to ne budu sinovi, već da bude jedan 
Sin i tvoj i njegov: i premda drugo od Tebe, a dru¬ 
go od Njega, ipak ne ce biti svakog svoj, nego 
jedan i tvoj i njegov. (M. M., I, disc. VIII, cap. 
35; Albertus Magnus; Tractatus sup. Mis.). 

Dakle je Gospa, koja je u vremenu rodila Bož¬ 
jeg Sina, slična nebeskom Ocu, koji u vječnosti rađa 
istog Sina. 

U istom poglavlju, iz kojeg smo prenijeli ove 
citate, donosi Grizogon riječi sv. Antonina, koji 
opet citira sv. Alberta Velikog, te skupa rođenje 
Božjeg Sina od bi. Djevice Marije zovu »Čin koji 
čini Bogu najsličnijim (Actus deiformissimus)«. Sv. 
Antonin piše: 

Kako kaže Albert, vršila je ćine koji čine Bogu naj¬ 
sličnijim (deiformissimos actus habuit), i u naj¬ 
višem je stupnju činila isto sto i Bog kad rodi 
Boga, kad i sama porodi Boga i čovjeka. (M. M., 
I, disc. VIII, cap. 36; ovdje je malo nejasno koga 
Grizogon citira, ili sv. Antonina, ili Dionizija 
Kartuzijanca). Sv. Antonin nastavlja: O sveta maj¬ 

ko Božja i Majko svih ljudi! O sveta Djevice Dje¬ 
vica! O sveta Posrednice ljudi! O gospodarice i 
kraljice neba! O Ti koja si pobožanstvenjena po 
činima koji čine sličnim Bogu, o carice Sabaot 
nad vojskama svih anđela! (M. M., I, disc. VIII, 
cap. 36; ovdje Grizogon doista citira sv. Antonina). 

Možda je ovu misao o Marijinoj blizini nebes¬ 
kom Ocu najjasnije izrazio sv. Bernardin Sijenski. 
kad je rekao, da privilegij imati božanskog Sina 
ne pripada nikakvoj osobi, ni božanskoj ni ljud¬ 
skoj, osim nebeskom Ocu i bi. Djevici Mariji. Gri¬ 
zogon ga citira: 

Osoba je Djevice tako izvanredno uzvišena, da se 
niti među nestvorenim Osobama niti među stvo¬ 
renim osobama, kao sto su anđeli i ljudi, ne na¬ 
lazi to nepojmljivo dostojanstvo, naime da netko 
ima Božjeg sina, — osim jedne božanske Osobe, t. 
j. Oca, i jedne ljudske osobe, t. j. Majke Božje. 
Doista je taj privilegij tako dan samo toj osobi, 
da kao što je nemoguće da Osoba Sina ili Duha 
Svetog rodi Boga, tako je nemoguće da neka dru¬ 
ga žena može roditi Boga. (M. M., I, disc. VIII, 
cap. 37; Bernardinus Senensis: Tom. 4, Sermo 5, 
cap. 5; tako Bernardina citira Grizogon). 

Čitavo deveto poglavlje prvog sveska Grizogon 
je posvetio misli: ». . .ne samo da je kao svog Sina 
imala Božjeg Sina, jednako kao i nebeski Otac, 

nego je također na neki način participirala i u 
Očevoj beskrajnoj svemogućnosti« (M. M., I, disc. 
IX, cap. 2). Citira sv. Metodija Mučenika: 

Ti si sama bila dostojna da budeš sudionica s Bo¬ 
gom u stvarima koje Bogu pripadaju, rađajući sa¬ 
mog Boga, kojega je rodio i Otac jednorodno i 
vječno. 

Neposredno iza toga nastavlja Grizogon: 

Iz te izreke svetog mučenika slobodno je zaklju¬ 
čiti, da kako je, kao i Otac, rodila Božjeg Sina i 
na taj način sudjelovala u Očevoj biti, izrazujuci 
je u sebi, poput rođene kćerke, u kojoj običava 
divno odsijevati Očeva narav — isto tako je su¬ 
dionica i u njegovoj beskrajnoj svemogućnosti. (M. 
M., I, disc. IX, cap. 2; S. Methodius Martyr: Ora- 
tio in Hipapante in Deiparam; tako ga citira Gri¬ 
zogon). 

Grizogon zatim citira sv. Tomu: »Jer je Božje 
bivstvo beskrajno, nužno slijedi da je i njegova 
aktivna moč beskrajna« — pa zaključuje: 

Kao sto, dakle, Bogorodica, kao kćerka, u sebi 
na neki način izražava beskrajnu Božju Bit, kako 
smo češće gore spomenuli, jednako će u sebi izra¬ 
ziti njegovu beskrajnu svemogućnost. (Gore na¬ 
vedeno mjesto). 

Grizogon je vještim kombiniranjem misli sv. 
Metodija Mučenika i sv. Tome Akvinskog sa svo¬ 


60 


jim mislima, u kratkoj drugoj glavi devetog po¬ 
glavlja, izrazio jedan svoj vrlo duboki pogled na 
Marijinu bliskost nebeskom Ocu, na Marijinu veli¬ 
činu u tom smjeru. Onaj isti Božji Sin koji je Sin 
nebeskog Oca, taj isti Sin je ujedno i Marijin pravi 
Sin. Otac ga doduše rađa u vječnosti kao Boga, a 
Marija ga je rodila u vremenu kao čovjeka, ali 
je jedna te ista Osoba Božjeg Sina i Očev pravi 
Sin i Marijin pravi Sin. U tom smislu možemo reći, 
skupa s Grizogonom, da Marija participira s O- 
cem u rađanju Božjeg Sina. A ako participira u ra¬ 
đanju Božjeg Sina, onda, drži Grizogon, partici¬ 
pira na neki način i u Božjoj svemogućnosti. To 
zaključivanje nastoji Grizogon dokazati i rasvijet¬ 
liti Gospinim posvojenjem za kćerku nebeskog Oca 
(in Filiam aeterni Patris adoptio), (M. M., I, disc. 
IX, cap. 3), koje je mnogo uzvišenije (longe al- 
tioris ordinis), (naved. mj.), nego kod ostalih pra¬ 
vednika. Gospa je na posebni način kćerka nebes¬ 
kog Oca zato, što je majka i zaručnica i sestra 
njegova Sina (naved. mj.). A na toj najboljoj kćer¬ 
ki nebeskog Oca najvjernije odsijeva, odrazuje se 
Očeva narav, dakle i Očeva svemogućnost. Ma¬ 
rijino Bogomajčinstvo, kako vidimo, uzrok je, da 
se u Gospi, kao u nekom savršenom ogledalu, vjer¬ 
no odrazila Očeva, Božja narav i skupa s njom 
Božja neograničena moć. 

Pošto je vrlo kratko i zbijeno u drugoj glavi 
najavio ove misli, Grizogon kroz čitavo deveto 
poglavlje tumači kako je Marija »singulari modo« 

kćerka nebeskog Oca, i kao takva »izražava Božju 
bit« (exprimit Dei essentiam) i skupa s Božjom biti 
također Božju svemogućnost (omnipotentiam). 

A ta sličnost s Božjom svemogućnosti najjače od- 
sijeva bas u tome, sto je presvetoj Djevici, radi 
preizvrsnog dostojanstva Božjeg Majčinstva, koje 
joj je dalo kao neku beskrajnu moć i vlast nad 
svim stvarima, sve moguće. (M. M., I, disc. IX, 
cap. 7). 

Zbog Bogomajčinstva je Marija najizvrsnija 
kćerka nebeskog Oca, po Bogomajčinstvu se u 
Njoj odrazila Očeva bit i Očeva svemogućnost, po 
Bogomajčinstvu se uzdigla u neshvatljivu usku bli¬ 
zinu nebeskom Ocu. Bogomajčinstvo je izvor ve¬ 
like Marijine moći i vlasti nad čitavim svemirom, 
čvrsta podloga za Grizogonov marijanski nazor na 
svijet. 


MARIJINA BLIZINA BOŽJEM SINU 


Marija je prava Božja Majka. 

Sin Božji postojao je od vječnosti. Marija mu 
je, doduše, dala samo ljudsku narav; Ona ga je 
začela, nosila i rodila s obzirom na njegovu ljud¬ 
sku narav — ali ta ljudska narav Kristova pripa¬ 
dala je Riječi Očevoj, Božjem Sinu. U času kad je 
Krista začela, dok ga je nosila i kad ga je rodila, 
nosilac te ljudske naravi, dobivene od Marije, bi¬ 
la je druga božanska Osoba, Sin Božji. Dakle, s 
pravom kažemo da je Marija začela, nosila, rodila 
(po ljudskoj naravi) Sina Božjeg, Boga. S pravom 
kažemo da je Marija prava Božja Majka. 

Nešto više o Mariji ne možemo reći. 

Iz njezina Bogomajčinstva izvire sva njezina 
veličina. 

Marija je dapače Božjem Sinu u jačem i odlič- 
nijem smislu majka negoli su nama naše majke. 
Grizogon navodi za tu tvrdnju dva razloga. Prvi 
razlog: Marija je sama, bez zemaljskog oca dala 
Božjem Sinu svu ljudsku narav; dok mi primamo 
i od oca i od majke, Krist je ljudsku narav primio 
samo od majke. Drugi razlog: između Majke Marije 
i Božjeg Sina, koji je i njezin Sin, vlada tako sa- 

■vršeno slaganje volja, tako savršena ljubav, da 
toga ne nalazimo ni kod jedne majke i njezina 
djeteta; Sin Božji je čak svoju Majku izabrao i 
ljubio prije svog zemaljskog rođenja. (M. M., I, 
disc. I, cap. 27, 28, 30, 31, 32, 33). 

Marija je u pravom krvnom srodstvu s Božjim 
Sinom (consanguinea), razumljivo, po Njegovoj 
ljudskoj naravi. Izvor beskrajne Marijine uzviše- 
nosti. 

Koliko se Marija, preko svog Sina, približila 
samoj Božjoj naravi, tumači Grizogon ovim rije¬ 
čima: 

Takva je i tolika divna savršenost ove naše Dje¬ 
vice, da nam se čini, da se približila ne samo bo¬ 
žanskom izgledu i obličju Božjeg Sina, vec tako¬ 
đer sličnosti njegove biti i njegovih savršenosti, pa 
je u Njoj zasjala neka ideja i presjajna slika Bo¬ 
žanstva. Poradi toga ju je s pravom nazvao Mu¬ 
drac, kako smo gore spomenuli, sjajem vječne svje¬ 
tlosti i ogledalom bez mrlje Božjeg veličanstva 
(speculum sine macula Dei Majestatis); ili, kako 
to čita Origen Adamantius: ogledalom Božjeg ne¬ 
djelovanja (speculum Dei inoperationis), t. j. onih 
djelovanja koje teolozi zovu imanentnima. U Njoj 
(Mariji) naime, kao u Božjoj biti, divno odsijevaju 
Božja izlaženja i proizvođenja Sina i Duha Svetoga 
(processiones ac productiones) . . . (M. M., I, disc. 
IV, cap. 5). 

Sin je dakle utisnuo u biće svoje Majke duboku 
sličnost same Božje naravi. Iz ovih redaka vidimo 

Grizogonovo uvjerenje o dubokom utjecaju Bogo- 
majčinstva na Marijinu osobu. Postavilo ju je u 
intimnu blizinu samome Bogu. 

U devetoj glavi (cap.) osmog poglavlja (disc.) 
Grizogon kaže: 

A blaženi Albert Veliki, u djelu »Super Missus 
est«, drži da je Bogorodica ovu božansku sličnost 
stekla u navještenju. U navjestenju se, kaže on, 
blažena Djevica uzdigla u svom bitku na najveću 
blizinu s Bogom (in substantia elevabatur ad sum- 
mam propinquitatem cum Deo). Nije se mogla 
uzdići vise nego što je postala Majkom Božjom, 
osim da bi sama postala Bogom. Ako se, dakle, bi¬ 
tak uzdigao na najviši stupanj, tad je bilo nužno 
da i moć i djelovanje budu uzdignuti na najviši 
stupanj (si substantia elevabatur ad summum, tune 
et potentia et operatio in summum elevari debue- 
runt). (M .M., I, disc. VIII, cap. 9; misli Alber- 
tove jesu, ali baš doslovno njegove riječi, kako ih 
citira Grizogon, nisam mogao naći). 

Eto čvrste podloge za marijanski nazor na svi¬ 
jet. 

Promatrajmo Grizogonove misli, koje teku sve 
dalje i dalje. Na jednom mjestu tumači, prema 
Origenu i kardinalu Halgrinu, kako se pojam zlata, 
u Sv. Pismu, odnosi na Božanstvo. Mjesta Sv. Pis¬ 
ma, u kojima se spominje zlato, a koja se primje¬ 
njuju na Mariju, pokazuju, kako se i u Gospi 
odražava »Božanstvo« i sličnost Božje biti. Grizo- 

5 Veliki hrvatski mariolog Lovro Grizogon 

gon nabraja razne predmete koji nose na sebi zna¬ 
čaj zlata, a koje Origen tumači u smislu Kristova 
božanstva: škrinja zavjetna, pomirište, kadioni 
oltar, stol postavljenih kruhova itd. Sve se to, do¬ 
duše, odnosi na božanstvo Kristovo, ali također 
naznačuje Mariju, »koja«, kaže Grizogon,^ »kao 
Što je na sebi izražavala sličnost ostalih savršenosti 
svog Sina, jednako je izražavala i sličnost zlata 
njegova nevidljivog božanstva«. (M. M., I, disc. IV, 
cap. 15). 

Gospa je, tumači Grizogon, već prije Utjelov¬ 
ljenja Božjeg Sina bila »neokaljano ogledalo« (im- 
maculatum speculum), u kojem se odražavala slika 
Božje naravi, ali se to na posebni način dogodilo 
za vrijeme Utjelovljenja: 

čim je božanska Ljubav stavila ovo djevičan¬ 
sko Ogledalo pred vječnog Oca i čim je ono nje¬ 
govo predivno Lice (pod tim mislimo beskrajno 
veličanstvo vječne Riječi) u njemu obuhvaćeno / 
čim se u Djevičinu krilu udostojalo (Lice-Riječ- 
-Sin Božji) postati čovjekom , tada nam je to Og¬ 
ledalo živo izrazilo sam predmet , samo Božje Veli¬ 
čanstvo. Kad se ispunilo vrijeme , vječni je Otac 
ovo Ogledalo. . . pogledao onim očima punim 
očinske ljubavi i na taj način je u nj utisnuo svoj 
živi lik i sliku koja nije ništa drugo nego Njegov 
Jedinorođeni Sin. (M. M., I, disc. V. cap. 2). 

Spomenut ćemo ovdje Bernardinovu misao ko¬ 
ju smo već donijeli na početku ovog poglavlja. 

Ta je misao Grizogonu veoma omiljela. Što se 
Božji pogled dublje na nekome zaustavi, tim se 
dublje u nj utiskuje Božja slika; a ni na kome se 
nije Božji pogled zaustavio s onom dubinom i in¬ 
tenzitetom kao na Mariji. Zbog toga je Ona »na 
neki način preobražena u Božanstvo«) (analogija) 
(M. M., I, disc. V., cap. 3). Taj Božji Pogled, Mi¬ 
sao, Slika — jest Sin Božji. 

Kako se Marija Bogomajčinstvom usko pribli¬ 
žila drugoj božanskoj Osobi i preko Nje samoj 
Božjoj naravi, tumači nam Grizogon uspoređiva¬ 
njem Marijinih privilegija s privilegijima Božjeg 
Sina. Glavni se privilegij Božjeg Sina sastoji u to¬ 
me, što je jedinorođeni Očev Sin, koji posjeduje 
jednu i istu božansku narav, koju posjeduje i Otac, 
tako da je On prava Očeva slika. Nešto slično na¬ 
lazimo i kod bi. Djevice Marije. U Njoj se, po Bo- 
gomajčinstvu, u tolikoj mjeri odrazuje Božja na¬ 
rav, te se i za Nju na neki analogni način može 
reći da je kao neka naravna Božja kćerka (. . .eam 
quasi naturalem Dei Filiam), kao Božja slika. Gri¬ 
zogon nastoji to potvrditi mislima sv. Ivana Da- 
maščanskog, Origena i ovim vrlo lijepim citatom 
opata Petra Cellensis: 

Majka Božja je privilegijem svog Sina , nadmašiv¬ 
ši zasluge svih stvorenja , orošenjem Duha Svetoga , 
sva preplavljena milosču Božanstva (tota Deitatis 
gratis est superfusa). (M. M., I, disc. XII, cap. 
57; opat Petar Cellensis: De panibus). 

Grizogon uvijek nastoji u djelima Otaca i Teo¬ 
loga naći najjače, najadekvatnije izraze svojim mi¬ 
slima. Čini se da je najvjerniji izraz misli, o kojima 
sada raspravljamo, našao u citatu opata Guerricusa 
od Ignyja: 

Dala si mi, između ostaloga, ono, po čemu sam 
čovjek, a ja ču Tebi dati ono, po čemu sam Bog 
(Communicasti mihi . . . quod homo sum, commu - 
nicabo tibi quod Deus sum). (M. M., I, disc. XII, 
cap. 59; Guerricus abbas Igniacensis; Sermo de 
Assumptione). 

U trinaestom poglavlju (disc.) Grizogon ob¬ 
rađuje misao: »Na Bogorodici Djevici odrazuje se 
Sinova Mudrost«. Pristaje uz mišljenje koje zas¬ 
tupa teolog Ludovik Alchazar, da se ono što je 
rečeno o božanskoj Mudrosti (Sapientia), t. j. o 
Božjem Sinu, odnosi drugotno i na Mariju. Na 
Nju se odnosi po nakani samog Duha Svetoga, 
»zbog njihova međusobnog sjedinjenja« (t. j. Kris¬ 
ta i Marije). (M. M., I, disc. XIII, cap. 6). Na 
jednom mjestu ovog poglavlja piše Grizogon o 
Mariji: 

.. . nestvorena se Mudrost . . . tako s Njom sjedi¬ 
nila ... da ju je na neki način preobrazila u sebe 
(ut eam in se quodammodo transmutarit). (M. M., 
I, disc. XIII cap. 54). 

Iza ovih riječi tumači Grizogon riječima sv. 
Bernardina Sijenskog, na koji način je Gospa bila 
preobražena u svog Sina. Donijet ćemo taj pasus 

iz govora sv. Bernardina, makar bio malo i du¬ 
gačak. To moramo učiniti, jer Grizogon ovdje ništa 
ne tumači svojim riječima nego samo Bernardino- 
vim. To je uostalom sastavni dio Grizogonove me¬ 
tode. On ne želi iznositi svoju nauku, nego nauku 
Otaca i Teologa. Ako su oni nešto lijepo rastuma¬ 
čili, on to katkada donosi naprosto bez komentara. 
A ovo mjesto iz Bernardinova govora previše je 
lijepo i previše odgovara Grizogonovu pojmu o 
Marijinoj veličini i njezinu izvanrednom približa¬ 
vanju božanskoj naravi, a da bismo ga mogli ispu¬ 
stiti. Neposredno iza riječi koje smo gore naveli, 
piše Grizogon: 

/ tako je bi. Bernardin Sijenski (Tom. 3, Sermo 6, 
art. I, c. 1) presjajno dokazao, da je Bogorodica 
onim svojim pristankom: — Evo službenice Gos¬ 
podnje, itd. — preobražena u Božjeg Sina. I od¬ 
mah iza toga Grizogon citira Bernardina koji piše: 
Budući da je predmet onog pristanka bio Sin Bož¬ 
ji koji je imao postati Isus Krist ... — nemoguće 
je bilo da Ona, na takav i toliki predmet pristane 
dostojno i kako treba, a da svu snagu svoje duše 
ne upravi na nj, i da mu nju do najdubljih du¬ 
bina ne otvori; i da izvrsnost ovoga predmeta i 
osobito prikazanje ili svoj odnos prema njemu po¬ 
sve jasno ne obuhvati, da ga duboko ne osjeti, da 
nepokolebivo ne uzvjeruje, da mu se ponizno ne 
podloži i pred njim ne poništi, da se tako, zabo¬ 
ravivši sebe, ne pokusa sva potpuno preobraziti u 
njega, da prema onome što se može izvesti snagom 

ljubavi sasvim postane ono samo (što ljubi), ih 
jedno (s onim sto ljubi) i isto s Isusom Kristom 
(kojega ljubi). A to je značilo največma se raširiti 
i uzdići u ponor Trojstva i Jedinstva, to jest, u 
osobni i izvorni odnos kojim opstoji u samom sebi 
i kojim se odnosi prema Ocu i Duhu Svetom, koji 
od Njega izlazi. (M. M., I, disc. XIII, cap. 54). 

Pošto je citirao ovaj odsjek Bernardinova go¬ 
vora, citira Grizogon i slijedeći odsjek. Taj odsjek 
Bernardin završava ovim riječima: 

Dakle je u času svog pristanka . . . (Marija) osje¬ 
tila da prelazi... u neke ponorske Božje tajne i 
visine, u kojima i od kojih je trebalo da bude te¬ 
meljito i neopozivo upijena (in quibus et a qui- 
bus funditus et irrevocabiliter absorbenda erat). 
(Ibidem). 

Razmatrajući te veoma jake Bernardinove ri¬ 
ječi, Grizogon završava ovaj pasus: 

Tako govori sv. Bernardin o posve čudesnoj preo¬ 
brazbi Bogorodice u nestvorenu Mudrost, po onom 
njezinu poniznom pristanku. (Ibidem). (Da bi 
Gospa bila »nestvorena Mudrost«, moramo shva¬ 
titi u analogiji). 

Iz ovog Grizogonova opisivanja odnosa između 
bi. Djevice Marije i njezina Sina, razabiremo ka¬ 
kav je pojam imao auktor »Marijina Svijeta« o 
Marijinoj veličini i uzvišenosti. Netko bi mogao 
prigovoriti čitajući iznesene citate, da je Grizogon 
pretjerao uzdižući Mariju. Da Mariju previše pri- 

bližuje Božjoj naravi. Grizogon se vec na početku 
svog djela (M. M., I, Epistola dedicatoria)^ ogra¬ 
dio od krivovjernog slavljenja Marije. A citajuci 
njegovo djelo, kad god naiđemo na kakav jaci, 
možda malo pretjerani izraz o Gospinoj uzviše¬ 
nosti, uvijek možemo konstatirati da je taj izraz, 
ta misao uzeta iz djela kojeg Oca ili poznatog 
Teologa. Grizogon vrlo dobro zna sto znaci »su¬ 
dioništvo u Božjoj naravi« (participatio divinae na- 
turae), koje imaju pravednici. I to sudioništvo on 
pripisuje Gospi. Ali želi naglasiti da je Gospino 
sudioništvo u Božjoj naravi, zbog Bogomajcinstva, 
daleko veće, jače, dublje, i intenzivnije i razno¬ 
vrsnije, negoli i kod jednog drugog stvorenja. Raz¬ 
granalo se do neshvatljivo visokih granica i u mi- 
losnom i u hipostatskom redu. I na tom i takvom 
Gospinu sudioništvu zida Grizogon svoj marijan¬ 
ski pogled na svijet. 

MARIJINA BLIZINA DUHU SVETOME 


Riječi anđelova pozdrava za vrijeme navješ- 
tenja »Duh Sveti doći će nad Tebe«, potakle su 
Oce i Teologe da istraže posebne odnose Marije 
prema Duhu Svetome. 

Oslanjajući se na mišljenje Otaca, Grizogon na¬ 
ziva Mariju kćerkom Duha Svetoga i njegovom 
savršenom slikom. Na početku šesnaestog poglavlja 
(disc.) citira sv. Grgura Nisenskog i Origena, pa 
kaže: 

Iz vrlo oštroumnog razlaganja ovih naućitelja ra- 
zabiremo da je velika Božja Majka kćerka samog 
božanskog Duha, da je Njemu posve slična i da 
njegovu najbolju narav tako nasljeđuje, te je o 
Njoj istinito rekao Salomon: Slika Božje Dobrote. 
A ta Dobrota je sam Duh Sveti. (M. M., I, disc. 
XVI, cap. 3). 

Naslov šesnaestog poglavlja (prvog sveska), iz 
kojeg je uzet ovaj citat, glasi: »Djevica Bogorodica 
je na sebi izrazila sličnost s Duhom Svetim, uko¬ 
liko je On Ljubav.« Na jednom mjestu tog po¬ 
glavlja Grizogon citira sv. Tomu Akvinskog, koji 
kaže da iz ljubavi osobe prema nekoj stvari slijedi, 


72 


proizlazi kao neki otisak, neko utisnuće ljubljene 
stvari u čuvstvo ljubitelja; i prema tome kažemo 
da se ono što je ljubljeno nalazi u ljubitelju. Osla¬ 
njajući se na taj citat, Grizogon tumači kako je 
Duh Sveti, već od bezgrješnog i prečistog Začeća 
blažene Djevice, Nju tako žarko ljubio, da ju je 
čitavu u sebe preobrazio, te se čini da je po Njoj 
postao na neki način vidljiv na zemlji (». . .eam in 
semetipsum totam ita transformavit, ut Spiritus 
quidam Divinus in terris comparuisse videretur«). 
(M. M., I, disc. XVI, cap. 13). 

Duh Sveti je izabrao Mariju za svoju zaruč¬ 
nicu, Ona mu je pripadala neprestano, bez vre¬ 
menskog prekida (»erat Maria ... A Špiritu Sancto 
absque intervallo temporis possessa. Šibi namque 
illam in Sponsam elegerat.. .«) — tvrdi Grizogon 
riječima sv. Justinijana, patrijarha. (M. M., I, disc. 
XVI, cap. 38; Justinianus Patriarcha: Sermo de 
Purificatione). Duh Sveti je Mariju, na neki na¬ 
čin, koliko je to s obzirom na stvorenje moguće, 
preobrazio u sebe. Grizogon piše: 

I vjerujem da je zbog tog preobraženja . . . sv. Ber- 
nardin s pravom proglasio, da je Ona, od časa 
začeća i utjelovljenja vječne Rijeci. . . stekla neku 
jurisdikciju, da tako kažem, i vlast nad svakim 
vremenskim ulaženjem božanskog Duha ( . . .eam 
jurisdictionem quandam, ut sic dicam, atque auc- 
toritatem in omnem Divini Spiritus temporalem 
processionem obtinuisse . . .). (M. M,. I, disc. XVI, 

cap. 39; Bernardius Sen.: Tom. 4, Sermo 6 , 
cap. 8). 

Sv. Bernardin i onda Grizogon razjašnjavaju 
i dokazuju tu tvrdnju riječima sv. Bernarda: »Ni 
jedna milost ne dolazi s neba na zemlju, a da ne 
prođe kroz Marijine ruke.« Ta nam njihova tvrd¬ 
nja ne govori samo o tome da je Marija veoma 
bliza Duhu Svetome, već također konkretno tu¬ 
mači realne posljedice te blizine. Mariji izričito pri- : 
znaje vlast u dijeljenju milosti. A to ujedno znači 
priznanje njezine prave vlasti u kraljevstvu Bož¬ 
jem, priznanje njezina naslova kraljice i gospo¬ 
darice. 

Kao što je Gospa na sebi izražavala Očevu 
svemogućnost i Sinovu mudrost, jednako je iz¬ 
ražavala dobrotu i ljepotu Duha Svetoga. Ali Gri¬ 
zogon ne kaže samo »izražavala«, već i »natje¬ 
cala se« (aemulata est), (M. M., I, disc. XVII, 
cap. 3). Znači, da se na Njoj, nadasve vjerno, 
ukoliko je to stvorenju moguće, odražavala do¬ 
brota i ljepota Duha Svetoga. Pošto je na dan 
navještenja Duh Sveti došao na Nju, pošto ju je 
na dan Duhova tako napunio nebeskim darovima, 
da će »iz Marijina srca poteći rijeke žive vode« 
(opat Guerricus, čiju misao ovdje spominje Grizo¬ 
gon, oslanja se na riječi Isusove, Iv. 7, 38), Marija 
je postala prekrasna i najizrazitija Slika (»expres- 
sissima Imago«) beskrajne Dobrote i Ljepote, t. j. 
Duha Svetoga (M. M., I, disc. XVII, cap. 3). 


Da prikaže kako se Marijina veličina zrcali i u 
njezinim odnosima prema Duhu Svetom, Grizogon 
upotrebljava sve važnije izraze kojima Oci i Teo¬ 
lozi opisuju te odnose. Marija je »kćerka« Duha 
Svetoga, njegova »zaručnica«, »odraz njegove do¬ 
brote i ljepote«; Duh Sveti je Mariju »neprestano 
posjedovao«, Nju je »čitavu u sebe preobrazio«. 
Ona je njegova »najizrazitija slika«; Ona je »stekla 
neku jurisdikciju i vlast nad njegovim vremenskim 
izlaženjima«. Usko zbliženje Marije Duhu Sve¬ 
tom riše Grizogon i ovom jakom izrekom: »Ni¬ 
kome se doista ne smije činiti čudnim da je pre¬ 
sveta Djevica, dobrotom onog božanskog Ognja, 
koji je žario njezino Srce, bila pretvorena u isti 
Oganj i pobožanstvenjena (deificatam esse)«. (M. 
M., I, disc. XVI, cap. 50). 

MARIJINA BLIZINA PRESVETOM 
TROJSTVU 


U prvom svesku svog velikog djela Grizogon 
posebnu važnost daje opisivanju Gospinih odnosa 
prema Božjoj naravi, ukoliko ta narav pripada 
svima trima božanskim Osobama. 

U osmom poglavlju (disc.) obrađuje između 
ostalih tema i misao da Gospa u sebi predstavlja 
vlastitosti i artribute božanskih Osoba. Na jednom 
mjestu citira sv. Tomu Akvinskog koji kaže da ni 
jedno stvorenje ne može biti slično Bogu, nego po 
analogiji i ukoliko ga imitira. Tako i bi. Djevica, 
nadovezuje Grizogon; ali Ona na taj način naslje¬ 
duje (imitando) Božju bit, atribute i savršenosti, 
a također i vlastitosti Božjih Osoba, da je na Njoj 
jače izražena sličnost s Bogom negoli na ikojem 
drugom stvorenju. U tolikoj mjeri je slična Bogu 
»da se čini, kao da se na zemlji pojavilo, ako se 
smijemo tako izraziti, neko novo Trojstvo (ut 
nova quaedam Trinitas, si i ta loqui licitum est, 
in terris apparuisse videretur)«. (M. M., I. disc. 
VIII, c. 6). 

Marija je najsavršenije djelo presv. Trojstva, 
tako da ni jedno stvorenje ne može biti savršenije 

od Nje, tvrdi Grizogon sa sv. Tomom Akvinskim 
i sv. Bonaventurom. Zbog toga su Gospu nazivali, 
nastavlja Grizogon, »plemenitim obitavalistem či¬ 
tavog Trojstva«. Zbog te sličnosti s presv. Troj¬ 
stvom, sv. Augustin je nazivao Gospu »lik Božji« 
(Forma Dei); sv. Andrija Kretski: »od Boga izra¬ 
đeni i lijepo islikani lik, živa slika prvog Prau- 
zora«; sv. Bernardo: »najizrazitija slika pravog 
Sunca«; a Idiota: »vidljiva slika Sunca Pravde, 
i to slika s raskošnom puninom milosti«. (M. M. I, 
disc. VIII, cap. 7). 

Grizogon iznosi mnogo usporedaba kojima tu¬ 
mači sličnost Gospe s presv. Trojstvom. Spomenut 
ćemo jednu koja je vrlo lijepa i duhovita, premda 
malo smiona. Na temelju nekih redaka Sv. Pisma 
Starog zavjeta (Ezek., Pjesma nad pj.) i Otaca, 
Grizogon govori o božanskom »circulus-u« u Bo¬ 
gu. U tom se »krugu« nalaze tri božanske Osobe. 
Radi se o Božjoj naravi i o pojmu »pronicanja« 
(»circuminsessio, perichoresis). Grizogon tumači, 
kako se i Gospa, napose njezin »uterus« (krilo), 
mogu nazvati »circulus«, jer je u Njoj, kao u svo¬ 
joj naravi, počinulo presv. Trojstvo (M. M., I. 
disc. IV., cap. 26). U Gospi se doduše utjelovio 
samo Božji Sin, ali su pronicanjem ili uzajamnim 
bivstvovanjem (per circuminsessionem) bile tamo i 
ostale dvije božanske Osobe. U tom smislu uspo¬ 
ređuje Grizogon Gospu s Božjom naravi i zove je 
božanskim »circulus-om«. Ovu glavu završava ri¬ 
ječima’* » ... i s tog stanovišta također možemo 

Bogorodicu s pravom nazvati natjecateljicom 
(Aemulatrix) Božje naravi«. (M. M., I, disc. IV, 
cap. 26). 

Grizogon se na jednom drugom mjestu opet 
navraća na ove misli. Tumačeći neke riječi sv. 
Bngite, govori o tome kako u Gospi ipak nisu 
sve tri božanske Osobe uzele tijelo, nego samo Bož¬ 
ji Sin. Ostale dvije božanske Osobe bile su u Gospi 
»po istovetnosti biti i pronicanjem« (per identitatem 
essentiae ac per circuminsessionem). I za Djevičino 
krilo (uterus), tvrdi Grizogon, možemo reći ono, 
što je sv. Toma Akvinski rekao za Kristovu čo¬ 
vječju narav, to jest, da je u njoj stanovalo presv. 
Trojstvo na trostruki način. Na trostruki način, 
prema sv. Tomi, može jedna božanska Osoba biti 
u drugoj: svojoj biti, odnosom i izlaženjem (»rati- 
one essentiae, relationis, originis«), (S. Th. I. Par., 
q. 42, a. 3, 4, 5). »Budući da je Božji Sin, koji je 
u Marijinu krilu postao čovjekom, istobitan s Ocem 
i Duhom Svetim, nužno je bilo, da tamo gdje je 
Sin, budu i ostale dvije Osobe i da se odraze u 
Mariji kao u presjajnom kristalu« — zaključuje 
Grizogon. (M. M., I, disc. XII, c. 36). 

MARIJA JE VRHUNAC STVORENOG 
SVIJETA 


Ako je Marija u tako uzvišenom i intimnom od¬ 
nosu prema presv. Trojstvu, onda nije nikakvo 
čudo da među stvorenjima ima posve izuzetan 
položaj. Taj izuzetni Marijin položaj među stvo¬ 
renjima tumači nam Grizogon tijekom čitavog 
djela. To čini u prvom svesku, pogotovu u dru¬ 
gom i trećem, čiji nam naslovi o tom govore. U 
drugom svesku »Marijina Svijeta«, s naslovom 
»Marija Ogledalo nebeskog svijeta«, i u trećem, 
s naslovom »Marija Ogledalo zemlje«, Grizogon 
potanko opisuje odlike svih stvorenja, pa pokazuje 
kako se odrazuju na Mariji, kako Ona posjeduje 
sve te odlike u eminentnom smislu. U prvom sve¬ 
sku izrazio je sve te misli ukratko, u nekoliko na¬ 
čela, ali zato preciznije i dublje nego u ostalim 
svescima. 

Na koji način razlaže Grizogon svoju misao 
da se u Gospi nalaze savršenosti svih stvorenja, 
da ih posjeduje u eminentnom smislu? Božja bit 
(divina essentia), tumači on, sadrži u sebi ljepotu i 
savršenosti svih stvorenja eminentno, a to se ana¬ 
logno može reći i za Mariju, u kojoj se Božja bit 

savršeno odrazuje. Sam Bog je s nenadmašivom 
darežljivošću ukrasio Gospu 

... i odlikama svih stvorova , nebeskih i ze- 
maljskih, tako , da se u Njoj ta ljepota i odlike 
ističu mnogo ljepše nego u ostalim stvorovima , i u 
Njoj se odrazuju kao u nekom presjajnom ogle¬ 
dalu« (M. M., I., disc. IV cap. 11). 

Neki su pisci Gospu nazvali »malim svijetom« 
(mundus parvus), ali Grizogon uz to ne pristaje. 
On radije, s teologom Ferdinandom Kvirinom Sa- 
lazarom, zove Gospu »velikim svijetom« (mundus 
magnus), (M. M., I, disc. IV. cap. 32). »Doista s 
pravom Bogorodicu treba zvati velikim svijetom« 
— kaže Grizogon i spominje regulu (pravilo) po 
kojoj ćemo lako spoznati uzvišenost tog »velikog 
svijeta«. Regulu je sastavio Hugo Victorinus: Go¬ 
spu ćemo spoznati ako joj pripišemo najveće sa¬ 
vršenosti svih stvorenja; ako je zamislimo kao neki 
svijet, kao neku Božju bit (analogno), koja uklju¬ 
čuje u sebi ljepotu svih stvorova na najsavršeniji 
način. Citira Victorinusa: 

. . . sve što je u stvorenjima vrijedno ljubavi , sve 
što je drazesno , sve što je slatko, sve što je lijepo , 
sve što je mirisavo , sve što je ugodno , sve što je 
dragocjeno, sve što je vrijedno pohvale , sve pri¬ 
staje Mariji. (M. M., I, disc. IV, cap. 33). 

Pošto je na taj način postavio načelo, Victori¬ 
nus ga aplicira na konkretne slučajeve, pa piše: 
Budući da dolazi pred svjetlošću , Gospa je zora; 

ljepotom je — cvijet; slatkoćom — med; pomz- 
nošću — ljubica; ljubavlju — ruža; Ijupkoscu 
ljiljan; plodnošću — loza; . . . sigurnošću — tvr¬ 
đava; jakošću — zid i kula; . . . vjernošću — za¬ 
ručnica; ljubavlju — prijateljica;. . . dostojaji- 
stvom —- gospođa; veličanstvom — kraljica; itd . . . 

( M. M., I, disc. IV. cap. 40). 

Iz tih redaka koje je napisao Victorinus, a koje 
Grizogon oduševljeno prihvaća, vidimo kakav je 
pojam o Mariji s obzirom na stvorenja imao auk- 
tor »Marijina Svijeta«. O ovim mislima raspravlja 
u četvrtom poglavlju (disc.) prvog sveska. Naslov 
je tom poglavlju »Djevica Bogorodica je u sebi izra¬ 
zila sliku ljepote i savršenosti Božje biti«. Kao što 
se u Bogu nalaze savršenosti svih stvorenja, slično 
se nalaze i u Gospi. Zbog toga Grizogon kaže o 
Gospi: »Čini se da je neki zbroj, skup (anakepha- 
laiosis) . .. Božjih djela . . .« (Ibidem, cap. 40). Pre¬ 
ma svetom Bonaventuri (zapravo prema Konradu 
Saksonskom), Grizogon primjenjuje lik Estere s 
dvjema sluškinjama na bi. Djevicu Mariju. Dvije 
sluškinje, tj. anđeoska i ljudska narav, služe Gospi 
(M. M., I, disc. VII, cap. 136). U njezinoj su služ¬ 
bi sva razumna stvorenja, Ona je njihova kraljica. 

Grizogon na još mnogo drugih načina pokazuje 
kako se Gospa svojim dostojanstvom visoko ističe 
iznad ostalih stvorenja. Katkada nam se čini da u 
tom ide malo predaleko, ali kad točnije ispitamo 
njegove misli, vidimo ipak da u njima nema ništa 


^ Veliki hrvatski mariolog Lovro Grizogon 


81 











što bi bilo krivovjerno. Jedno takvo mjesto jest 
sedamnaesta glava dvanaestog poglavlja trećeg sve¬ 
ska »Marijina Svijeta«. Kad bi Grizogon tvrdio 
da je Gospa uzrok svijeta, da je Bog zbog Nje sve 
stvorio, s pravom bismo mu mogli spočitnuti da 
pretjeruje. Međutim on, na spomenutom mjestu, 
ipak iznosi nešto slično toj misli, ali vrlo oprezno. 
Ovako piše: 

Dapače kažem da su bi Djevica i njezin Sin uzrok 
čitavog bitka svijeta i da je poglavito zbog blago¬ 
slovljene Djevice i njezina Sina Bog stvorio svijet 
i dao stvarima njihov bitak. (M. M., III, disc. XII, 
cap. 17). 

Na koji način to tumači? Ovako. Bog je una¬ 
prijed vidio da će prvi ljudi, Adam i Eva, a s 
njima i čitav ljudski rod, pasti u grijeh. Također 
je predvidio da će bi. Djevica na plan Božji o 
spasenju, otkupljenju i obnovi po Isusu Kristu, u 
času navještenja, reći svoj »Fiat«, (neka bude). 
I predvidjevši taj svijet s Adamovim padom, s 
Isusovim otkupljenjem i Marijinim pristankom, 
Bog je ipak odlučio stvoriti svijet. Predvidjevši 
samo Adamov grijeh, možda bi odustao od stva¬ 
ranja; ali predvidjevši i otkupljenje, ipak je odlu¬ 
čio da ga stvori. I u tom smislu zaključuje Grizo¬ 
gon: Bog je stvorio svijet radi Sina Božjeg, radi 
Isusa. A budući da je s Isusom usko povezana 
Marija, budući da je Ona, prije utjelovljenja Bo¬ 
žjeg Sina, trebala da reče svoj »Fiat«, Grizogon 
zaključuje, da je svijet stvoren i radi Marije. Jasno, 

uvijek u vezi s Isusom. I razjasnivši tako svoje 
misli, Grizogon piše: 

. . . upravivši pogled svoje misli na Djevicu, upravo 
zbog Nje je odlučio stvoriti svijet (in ejus potissi - 
mum gratiam mundum condendum decrevit). (Ibi¬ 
dem). 

Radi Marije stvoren je svijet. Svakako, vrlo 
smiona tvrdnja. Ali nikako ne smijemo zaboraviti 
da Grizogon tu na Mariju gleda u uskoj, nerastav¬ 
ljivoj vezi s Isusom. Svoju misao nastoji potvrditi 
citatima iz Sv. Pisma, i to Salomonovim riječima 
iz Knjige priča (Liber proverbiorum), koje Crkva 
u liturgiji primjenjuje na Mariju. Neposredno iza 
riječi, koje smo posljednje citirali, Grizogon na¬ 
stavlja: 

To je mislila Djevica, kad je rekla (Priče, 8. gl): 
— Gospodin me stvori u početku upravljanja svo¬ 
jega, kao prvo od svojih djela, u pradoba — to 
jest, predvidjevši mene. Zbog toga nastavlja: — 
Bila sam postavljena prije vijekova, prije početka, 
prije postanja svijeta. Nije joŠ bilo dubina voda, 
kad sam se rodila. Nije još bilo izvora s obilatom 
vodom. Itd. Tada sam stajala, miljenica njegova, 
na njegovoj strani ... itd .. . — na taj način pod¬ 
sjeća Djevica, da če, kao što je sve naročito radi 
Nje bilo stvoreno, tako po Njoj što je palo, biti 
obnovljeno. (M. M., III, disc. XII, cap 17). 

Tako, oslanjajući se na retke Knjige priča, koje 
Crkva primjenjuje na Mariju, Grizogon tumači 

da je Bog već u početku mislio na Isusa i Mariju, 
da je, imajući njih u vidu, radi njih stvorio svijet. 
I zaključuje: 

Stoga s pravom sva stvorenja moraju služiti bi 
Djevici, jer da Božja moć i blagost nije odlučila 
obnoviti svijet po Bogorodici i njezinu Sinu, ništa 
ne bi bilo stvoreno. (Ibidem). 

Pravi marijanski nazor na svijet, nazor, koji 
također zadire u metafizičko-ontičko poimanje svi¬ 
jeta, razradio je Grizogon u posljednjem poglavlju 
(disc.) prvog sveska »Marijina Svijeta«. To po¬ 
glavlje nosi naslov: »Djevica Bogorodica je kao 
neki (stvoreni) nastavak presv. Trojstva i nado¬ 
puna svih stvorenja ovoga svemira«. Ne mislimo 
se osvrtati na čitavo poglavlje, nego na nekoliko 
najljepših misli. Premda su djela Božja dobro uči¬ 
njena, tako na jednom mjestu rezonira Grizogon, 
ipak, kao da je na svemu stvorenom nešto manj¬ 
kalo, kao da sve skupa još nije bilo dovršeno. Ko¬ 
načni završetak, koji je svemu dao konačnu dra- 
žest i ljepotu, jest Marija. »Taj posljednji potez 
i najljepša boja ... jest preslavna Bogorodica« (M. 
M., I, disc. XXII, cap. 85). Tako Grizogon piše 
u 85. glavi, a u 86. tu misao nastavlja i na zanim¬ 
ljiv način dalje razvija. Najprije govori sam Gri¬ 
zogon o tome, kako je Marija svrha svakog Božjeg 
djela, svrha svih stvorenja (već smo rastumačili u 
kojem smislu), koja su žarko žudjela za Marijom, 
svojim konačnim usavršavanjem. Iza toga citira 

Pelbartusa: »Sveta Djevica je sve naravi i sve sa¬ 
vršenosti svijeta upotpunila i završila svojom ko¬ 
načnom savršenošću« (M. M., I, disc. XXII, cap. 
86). Pelbartus iza ovih riječi tumači kako je Bog 
dao svim bićima onu savršenost koja odgovara nji¬ 
hovoj naravi, ali je ipak završetak, konačnu savr¬ 
šenost odgodio sve do rođenja Djevice Marije. Bog 
je prepustio Mariji da tu savršenost upotpuni i za¬ 
vrši. Pelbartus nastavlja: 

Sva su naime bića, prema sv. Bernardinu, žu¬ 
djela za jednim najizvrsnijim bićem: živa bića za 
najizvrsnijim živim bićem; osjetna bića za jednim 
najizvrsnijim osjetnim bićem: začeća za najizvrs¬ 
nijim začetim; rođenja za najizvrsnijim rođenim; 
razumna bića za najizvrsnijim razumnim bićem; 
duhovna za najizvrsnijim duhovnim. Ukratko, sva 
su stvorenja težila za jednim najboljim, čistim, 
stvorenim bićem. (Ibidem). 

Sva ta nesavršena bića svojom naravnom tež¬ 
njom žude za nekim najsavršenijim, najboljim 
bićem, prema njemu su upravljena. I toj općoj tež¬ 
nji odgovoreno je, zadovoljeno je bi. Djevicom 
Marijom, koja je svojim Sinom dovela svijet do 
savršenosti (» . . . femina . .. quae unico suo partu 
. . . omnibus rebus in mundo summan et ultimam 
perfectionem adduxit«). Gospa s Isusom vrhunac 
je savršenosti u stvorenom svijetu. U Njoj su, u tom 
smislu, sva stvorena bića postigla, ostvarila svoju 
savršenost. Tako zaključuje Grizogon prema Pel- 
bartusu, a Pelbartus prema sv. Bernardinu Sijen- 

skom (Ibidem). Ne želimo se nikako upuštati u 
filozofsku i dogmatsku analizu ovih misli, preda¬ 
leko bi nas odvelo. Ipak moramo spomenuti da 
Pelbartus ne želi pobrkati naravni red s nadna¬ 
ravnim. Ne tvrdi da je stvorena narav zahtijevala 
nešto nadnaravno. Pogotovo ne misli reci da je 
zahtijevala nešto božansko. Izričito kaže: » ... sva 
su stvorenja težila za jednim najboljim, čistim, 
stvorenim bićem (appetebant unum quoddam opti¬ 
mum, purum, creatum)«. 

Međutim je Marija donijela mnogo više nego 
što su stvorenja svojom naravnom težnjom zahti¬ 
jevala ili mogla zahtijevati. Donijela im je nad¬ 
naravno, uzdigla ih je čak na dostojanstvo hipo- 
statskog sjedinjenja. Kako? Sjedinjenjem Kristove 
ljudske naravi s Osobom Božjeg Sina. A to se sje¬ 
dinjenje ostvarilo po Mariji. Doduše, samo jedna, 
konkretna ljuska narav, tj. Kristova, sjedinila se 
s Osobom Božjeg Sina, ali je ta jedna konkretna 
ljudska narav predstavljala u sebi sva stvorenja, 
u njoj je bilo zastupano sve što je stvoreno. Po 
Mariji su dakle sva stvorenja postigla svoju naj¬ 
veću moguću savršenost, vrhunac svog dostojan¬ 
stva. Tako Grizogon. Evo njegovih riječi: 
Bogorodica je, rodivši vječnu Riječ , sto je iz lju¬ 
bavi prema nama postala čovjekom , ljudsku narav 
i po njoj sva stvorenja . . . uzdigla na uzvišeno 
dostojanstvo hipostatskog sjedinjenja. Tim je njima 
dala toliku savršenost i plemenitost , da je veće 
nisu mogli ni primiti. Po Bogorodici je naime Ijud- 

ska narav pridružena Osobi Božje Rijeci , a u toj 
naravi bila su predstavljena sva stvorenja. (M. M., 
I, disc. XXII, cap. 87). 

Da jače rasvijetli velebnu novu stvarnost, u 
koju je, po Mariji, prebačen svijet, Grizogon se 
služi riječima kardinala Cajetanusa: 

Stoga je s pravom kardinal Cajetanus (3. P., q. /. 
art. 1) utjelovljenje nazvao uzdignučem čitavog 
svemira u božansku Osobu ... I dodaje da je tim 
činom , kad se utjelovio , Bog dao samog sebe u naj¬ 
većem stupnju čitavom svemiru. (M. M., I, disc. 
XXII, cap 88; dio ovog citata na latinskom glasi: 
Cajetanus . . . Incarnationem Elevationem Univer- 
si in Divinam personam vocitavit. . .). 

Opet naglašavamo da se ne želimo upuštati u 
kritiku ovih Grizogonovih misli. Nakana nam je da 
pokažemo, kakav je visoki pojam o Mariji imao 
pisac »Marijina Svijeta«. Za Marijom su težila sva 
stvorenja kao za svojim konačnim usavršenjem. 
Ona im je dala to i još mnogo više, jer ih je preko 
Kristova čovještva uvela u nadnaravni red, uzdi¬ 
gla na svojevrsnu participaciju hipostatskog sje¬ 
dinjenja. (M. M., I, disc. XXII, cap. 87.) Te je mi¬ 
sli Grizogon preuzeo od Pelbartusa, dotično od Ber- 
nardina Sijenskog, a obradio ih je u posljednjem 
poglavlju (disc). prvog sveska. To nam poglavlje 
već svojim naslovom odaje jednu od glavnih Gri¬ 
zogonovih ideja: »Djevica Bogorodica je svestrani 
(stvoreni) nastavak presv. Trojstva i svestrana na- 

dopuna svih stvorenja ovoga svemira (. .. univer- 
sum SS. Trinitatis creaturaruque omnium hu- 
jus universi complementum)« — a misli koje smo 
iz tog poglavlja iznijeli očituju nam Grizogonov 
(možda je najbolje da se ovako izrazimo) filozof- 
sko-teološko-marijanski nazor na svijet. 

Moramo ovdje spomenuti još jednu omiljelu 
Grizogonovu misao, kojom hoće da istakne, kako 
se Marija visoko izdiže nad sva stvorenja i kako 
je sve što je stvoreno o Njoj ovisno. Ljudski rod je 
Adamovim grijehom izgubio nevinost koju mu je 
Bog na početku darovao. Nevinost je bila oka¬ 
ljana, dostojanstvo zgaženo. Čovjekovim padom 
bila je ponižena i sva priroda, sav svijet, jer mje¬ 
sto da služi pravednicima odsada se mora poko¬ 
ravati grešnom i pokvarenom ljudskom rodu. I to 
stanje pada, pokvarenosti, obeščašćenja trajalo je 
sve do časa kad se pojavila Djevica sa svojim Si¬ 
nom. Marijin Sin je vratio ljudskom rodu prvu 
nevinost i dostojanstvo. On je svojom krvlju sve 
oprao, sve očistio, sve obnovio. U prvom redu čo¬ 
vjeka, a po njemu i sav svemir koji mora da služi 
čovjeku. I zbog toga tvrdi Grizogon da je Marija,, 
po Isusu i u Isusu, sve obnovila, svemu vratila pr- 
vašnje dostojanstvo. »Marija je sva stvorenja neba 
i zemlje obnovila i usavršila« (M. M., I, disc. 
XXII, cap. 97; marginalna bilješka). I ovu svoju 
misao potvrđuje vrlo lijepim mislima Eadmerusa, 
sv. Antonina i sv. Ivana Damaščanskog. Eadmerus 
(Grizogon misli da to piše Anselmo) kaže: 

Ova je nepravda trajala u stvarima i bićima sve 
dotle, dok nije nastupila ona, o kojoj govorimo, 
t. j. bi. Djevica Marija. A kad je došla Ona i kad 
je u svom tijelu dala tijelo Božjem Sinu, ljudska 
narav je opet zadobila prijašnje dostojanstvo u 
Bogu koji se rađao, tako da ništa više nije ostalo 
nereda ili nepravde ni u kojoj stvari, nego je da¬ 
pače svaka stvar zaslužila da odmah primi slo¬ 
bodu prvotnog stvorenja. (M. M., I, disc. XXII. 
cap. 97). 

Istu je misao malo točnije preciziranu, izrazio 
sv. Antonin, firentinski nadbiskup. Grizogon voli 
posegnuti za njegovim idejama pa ga i u ovoj 
stvari citira: 

Ovaj blagoslovljeni »Neka bude« (Fiat) bio je tako 
jak i uspješan, te je učinio da je Bogorodica sudje¬ 
lovala u ovoj obnovi svemira na području tvornog , 
tvarnog, formalnog i svršnog uzroka (in genere 
causae efficienti, materialis, formalis ac finalis), 
kako je sv. Antonin, u 4. p. Tit. 15. c. 12, sjajno 
pokazao . . . (M. M., I. disc. X, cap. 64). 

I Grizogon završava riječima sv. Antonina: 
Budući da su svi ljudi i dapače sva bića bila po 
Njoj popravljena i obnovljena, Nju moraju sma¬ 
trati za Majku i poštovati je nada sve i iznad svih 
stvorova. (Ibidem). 

Mariju dakle, sve što postoji, treba da poštuje, 
da je smatra Majkom, jer je sve privela usavršenju, 
sve je obnovila, svakom je stvorenju povratila ne¬ 
vinost, koju je posjedovalo prije Adamova pada, 

sve je usko približila Bogu. To vrijedi za sva stvo¬ 
rena bića, pogotovo za čovjeka, koji je preko Go¬ 
spe uzdignut na prijašnje dostojanstvo i »totus di- 
vinus redditus« (čitav je opet postao božanski); 
(ovaj kratki citat potječe od sv. Andrije, jeruza¬ 
lemskog biskupa, a Grizogon ga navodi u M. M., 
I, disc. XXII, cap. 94). Misao o Gospinu sudje¬ 
lovanju u obnovi svega što je Adam pokvario, 
napose o obnovi ljudskog roda, Grizogon potkrep¬ 
ljuje riječima sv. Ivana Damaščanskog, koji Ma¬ 
riju zove »kraljicom naravi i prvim plodom naše 
zajednice, uzdignućem našeg ljudskog roda i potpu¬ 
nom uspostavom prvog stanja«. (Iz 3. govora sv. 
Iv. Damašč. o Rođenju bi. Dj. Marije; Grizogon 
taj govor citira u M. M., I, disc. X, cap. 58). 

Marija je dakle, rodivši Isusa Krista i surađu¬ 
jući s Njim u otkupljenju, najprije čovjeka, a onda 
i sva stvorenja usavršila, svemu je vratila prijašnju 
nevinost i dostojanstvo, sve je obnovila. S Mariji¬ 
nim dolaskom na zemlju nastupila je Kristova 
milost na ovom svijetu, s Njom je započelo naše 
pobožanstvenje, pobožanstvenje čitavog ljudskog 
roda, Ona je »prvi plod naše zajednice«, »uzdig- 
nuće našeg ljudskog roda«, »potpuna uspostava 
prvog stanja« (.. • nostraeque massae pnmitias, 
collapsi nostri generis excitationem et in integrum 
restitutionem). (M. M., I, disc. X, cap. 58). Ona 
je daleko iznad svega, što je stvoreno, daleko iz¬ 
nad ljudskog roda, iznad čovjeka. Ona je svemu 

majka i kraljica. Ona je, u nerastavljivoj vezi s 
Kristom, svrha i smisao svijeta. 

Grizogon, u posljednjem poglavlju prvog sve¬ 
ska, najkarakterističnijem za njegov marijanski na¬ 
zor na svijet, nije zaboravio ni na Marijin odnos 
prema Mističnom Tijelu Kristovu, na koji toliku 
važnost polaže Drugi vatikanski koncil u poznatoj 
osmoj glavi dogmatske konstiucije o Crkvi. Tije¬ 
kom svog djela, Grizogon neprestano govori o tom 
da je Marija svima kršćanima Majka. A u ovom, 
najvažnijem poglavlju, posljednjem u prvom sve¬ 
sku, u 122. glavi, govori o Marijinu odnosu prema 
Mist. Tijelu Kristovu: 

. . . Djevica Bogorodica ... i presvetoj Kristovoj 
ljudskoj naravi . . . dala je nadopunu (comple- 
mentum), a nju (nadopunu) je također dala Misti¬ 
čnom Kristovom Tijelu , što je Crkva . . . Zbog 
toga su Nju (Mariju) sveti Oci uspoređivali s vra¬ 
tom koji slijedi neposredno iza glave , to jest , iza 
Krista... i (Marija , kao vrat) sjedinjuje (s Kri¬ 
stom , kao glavom) čitavo tijelo , komunicirajući 
svim udovima hranu , životne snage duha i sve što 
pritječe iz glave . . . (M. M., I, disc. XXII, cap. 
122 ). 

Marija, dakle, neprestano vrši ulogu posrednice 
i Majke Kristova otajstvenog Tijela, Crkve. 

Grizogon se potpuno uživio u Božji plan ot¬ 
kupljenja ljudskog roda, plan koji je ostvaren po 
Kristu, ali također i po Mariji. I htio bi da svako 

ljudsko biće shvati veliku Marijinu ulogu u tom 
Božjem planu, da svako ljudsko srce zaigra od 
plamene ljubavi prema Majci Božjoj; htio bi da 
svaki čovjek na svijet, na kozmos, gleda kroz 
Mariju. I stoga Grizogon pomoću svega što je 
stvoreno hoće da izrazi Marijinu veličinu i uz- 
višenost. Njegovo djelo je dakle nužno enciklo¬ 
pedijskog karaktera. Marija je osoba u kojoj 
se zbilo utjelovljenje Božjeg Sina (Grizogon vise 
inzistira na Marijinoj ulozi Bogomajčinstva nego 
na ulozi suotkupljenja), a u tom je Utjelovljenju 
najdublji smisao svemira. Marija je kozmos u ko¬ 
jem su se sastali Bog i čovjek, stvoritelj i stvorenje; 
kozmos u kojem je planula zajedničkom vatrom 
Božja i ljudska ljubav. I ta vatra, božansko-ljud- 
sko-marijanska, potpuno je zahvatila Grizogona i 
nije ga ostavila sve dotle, dok je nije adekvatno 
izrazio u enciklopediji »Mundus Marianus«. 

Grizogonova zanosna ljubav prema Mariji 
uvjetovala je činjenicu da je to upravo do nemo¬ 
gućnosti golemo djelo napisano s takvom lakoćom, 
živahnošću i zanimljivošću, da se uza svu latinsku 
jezičnu koprenu čita i danas gotovo na dušak. 

Grizogon nam je svojom erudicijom i žarkom 
ljubavlju prema Mariji uspio otkriti Njezinu bitnu 
ulogu u kršćanstvu i u kozmosu. Čitav svemir ima 
marijanski modalitet. I čovječanstvo i svemir raz¬ 
log i svrhu svog opstanka nalaze i u Mariji, na 
koju uvijek gledamo u nerastavljivoj vezi s Kri¬ 
stom, njezinim Sinom. 

Grizogon je u naše biće ubrizgao marijanski 
pogled na svijet. 

Pročitati Grizogona znači s najdubljim uvje¬ 
renjem na svijet gledati kroz Mariju. 

Lovro Grizogon (Laurentius Chrysogonus) ma- 
riologus inter Croatas maximus, in Split, Croatiae 
meridionalis urbe, die 18. aprilis, a 1590, lucem 
aspexit. Decimum septimum vitae agens annum 
Societati Jesu nomen dedit. Philosophiae studiis in 
Olomouc, Moraviae urbe, theologiae vero in Graz, 
Austriae, operam dedit. Concionatoris, superioris, 
rectoris, professoris munera obibat. Ardentissimus 
Deiparae Virginis cultor eiusdem laudes ubique 
zelo eximio praedicabat necnon sodalitia Mariana 
ubique instituebat. Primum superiorem collegii in- 
choandi in Rijeka (Fiume, Croatia), annis 1627— 
—31, agebat. Collegio »Illyrico« (i. e. croatico) 
in Loreto (Italia) tribus annis (1633—36) praeerat. 
Maximum activitatis suae partem in urbibus Graz, 
Wien, praesertim vero in Zagreb, Croatiae metro¬ 
poli, exercebat. Sui erga Virginem Sanctissimam 
amoris et devotionis monumentum in tribus ingentis 
moliš voluminibus (paginarum in folio ultra 3000) 
quae inscribuntur »Mundus Marianus«, posuit. Lo¬ 
vro Grizogon vir in scientiis sui temporis, praeser¬ 
tim in theologia dogmatica eruditissimus erat, latine 

linguae optime gnarus, stylo valde eleganti gau- 
dens. In Trieste (Italia) supremum diem 24. martii 
1650. obiit. 

Unum tantum conscripsit opus, quod tum vo- 
lumine tum valore suo interno magnum revera di- 
cendum est. »Mundus Marianus«, ut dictum est, 
tribus constat partibus. Primae parti, quae in 
Wien a. 1646. prodiit, titulus est: »Mundi Mariani 
pars prima. Maria Speculum Mundi Archetypi seu 
Divinitatis.« Secundae parti, quae in Padova im- 
pressa est, titulus sonat: »Mundus Marianus, hoc 
est, Maria Speculum Mundi caelestis.« Tertia de- 
mum pars sub titulo: »Mundus Marianus sive Ma¬ 
ria Speculum Mundi sublunaris«, in Augsburg, 
anno 1712, e prelo edita est. 

Opus Grizogoni varia momenta in se continet. 

1) Imprimis »Mundus Marianus« prima ency- 
clopedia Mariana in litteratura universa christiana 
dicenda est. Omnia quae ad suum usque tempus 
de Maria scripta sunt, Grizogon collegit summa- 
que luciditate necnon ordine exposuit. 

2) Deinde Lovro Grizogon in eximios theologos- 
-mariologos numerandus est. Haec tamen non sunt 
ita intelligenda ac si totum opus in omnibus sui 
partibus mariologiam systematicam contineret: ete- 
nim encyclopediae charachtere insignitur. Mario- 
logia systematica nonnisi in prima parte docetur, 
in partibus vero secunda et tertia per transennam 
tantum tangitur. Textus qui mariologiam ex offo 
tractant solidum theologum produnt. 

Indoles naturalis ad speculationem Grizogonum 
instigabat, qui in mariologia tamen methodum po- 
sitivam sequebatur: sensum sanae theologiae num- 
quam amisit. Ab initio ipsius operis promittit se 
»materiam«, ut aiunt, e Patribus et Theologis mu- 
tuaturum, de suo tantum »formam« praestiturum 
esse: timet enim ne in errores incidat. Doctrinam 
de Maria a Patribus necnon Theologis tum orien- 
talibus tum occidentalibus egregie novit, qua doc- 
trina exhaustive et subtiliter usus est. 

Attamen in demonstrandis veritatibus Marianis 
elementa Grizogono propria et originalia, vim spe- 
cialem habentia inveniuntur. Quae summo in gra¬ 
du de eius conceptione mundi Mariana totali (die 
marianische \Veltanschauung) valent. 

3) Demum conceptio Mariana mundi totalis (die 
marianische Weltanschauung) idea principalis ope¬ 
ris Grizogononi tenenda est, etiamsi terminum istum 
technicum auctor ipse ne novisset quidem. Secun- 
dum Grizogonum Maria mundi creati centrum 
necnon culmen est. Cosmos universus modalitate 
quadam Mariana gaudet. Magis adhuc: sensum et 
finem creaturae Grizogonus in Maria quaerit et 
invenit, in Maria, sane, in quantum Ipsa indivisi- 
biliter cum Christo nectitur. 

Quaenam est ratio tam exceptionalis positionis 
quam Maria in mundo possidet? Duplex a Grizo¬ 
gono datur: prima ratio in maternitate Divina con- 
sistit; secunda in cooperatione quam Maria cum 
nostra per Christum redemptione habet. Matemitas 

Divina affinitatem, consanguinitatem, propinqui- 
tatem secum fert. Unde Maria omnes creaturas su- 
perat necnon in culmine omnium perfectionum 
mundi creati invenitur. Ultimam omnibus creaturis 
manum posuit quoad perfectionem ad quam conse- 
quendam interno »dynamismo« ut aiunt prae- 
ditae sunt. Quin dona maiora adhuc dedit quam 
illa ad quae secundum naturalem tendentiam 
insitam homo aspirate poterat: vitam enim super- 
naturalem a Filio suo comparatam donavit. Immo 
vero omnes creaturas — diversis tamen modo, 
gradu, intensitate — in ordinem hypostaticum 
posuit ille Christus Jesu s qui ipse naturam 
humanam, quacum hypostatice unitus est et in qua 
omnia entia repraesentata sunt, a Maria acceperat. 
Mariae, ergo, mediatione, omnes creaturae in ordi¬ 
nem hypostaticum evectae sunt. 

Conceptio mundi totalis patris Grizogoni Ma- 
riana est. Quam conceptionem in suo opere summa 
cum luciditate, claritate, amore expressit. 


HAUPTINHALT 


Lovro Grizogon (Laurentius Chrysogonus), der 
grosste kroatische Mariologe, war in Split (Siid- 
kroatien) am 18. April 1590 geboren. Als Jiing- 
ling von 17 Jahren trat er in die Gesellschaft Jesu 
ein. Er studierte Philosophie in Olmiitz (Mahren). 
Theologie in Graz (Oesterreich). In seinem Orden 
betatigte er sich als Prediger, Professor, Superior, 
Rektor. Er war eifriger Verehrer der allerseligsten 
Jungfrau Maria. Durch seine Predigten und Griin- 
dungen marianischer Kongregationen verbreitete 
er ihren Ruhm. Er war der erste Superior (1627— 
—31) im neuerbauten Kolleg und Gymnasium zu 
Rijeka (Fiume, Kroatien), hernach Rektor des il- 
lyrischen (kroatischen) Kollegs in Loreto (Italien). 
Er lebte und arbeitete viel in den Stadten Graz, 
Wien und besonders in Zagreb, Haupstadt Kroa- 
tiens. Der schonste Ausdruck der innigen Liebe und 
Andacht des Grizogon zur Mutter Gottes ist sein 
»Mundus Marianus« (Marianische Welt), ein Werk 
herausgegeben in drei grossen Folianten mit mehr 
als 3.000 Seiten. Grizogon war sehr bewandert 
in allen Wissenschaften seiner Zeit, žurnal in der 
dogmatischen Theologie. Seine Kenntnis der la- 

teinischen Sprache war vollkommen, sein Stil ele- 
gant. Er hat nur ein Werk verfasst, aber dieses 
Werk in drei Folianten, »Mundus Marianus«, ist 
wirklich gross in seinem Umfang in seinem wissen- 
schaftlichen Wert. Grizogon starb in Triest am 
24. Marz 1650. 

»Mundus Marianus« (Marianische Welt) bes- 
teht, wie gesagt, aus drei Teilen. Den Inhalt der 
drei Teile ersehen wir aus ihren Titeln. Titel des 
ersten Teiles: »Mundi Mariani pars prima. Maria 
Speculum Mundi Archetypi seu Divinitatis« (Ma¬ 
rianische Welt, erster Teil. Maria Spiegel des Ur- 
bildes der Welt, d. h. der Gottheit); der erste Teil 
erschien in Wien 1646. Titel des zweiten Teils: 
»Mundus Marianus, hoc est Maria Speculum Mun¬ 
di caelestis« (Marianische Welt, d. h. Maria Spie¬ 
gel der himmlischen Welt); erschien in Padua 1651. 
Titel des dritten Teiles: »Mundus Marianus sive 
Maria Speculum Mundi sublunaris« (Marianische 
Welt oder Maria Spiegel der Erde); erschien in 
Augsburg 1712. 

1) Die vorziigliche Wichtigkeit des »Mundus 
Marianus« liegt darin, dass er die erste marianische 
Enzyclopddie darstellt, die in der christlichen Welt 
auftauchte. Alles was vor Grizogon iiber Maria 
geschrieben worden war, hat er in seinem Buche 
zusammengebracht, dann klar und anschaulich ge- 
ordnet. 

2) Lovro Grizogon war ein ausgezeichnetef 
Theologe-Mariologe. Es ware doch verfehlt, wenn 

man auf jeder Seite seines Werkes Mariologie im 
strengen Sinne des Wortes suchen wollte. Wir ha- 
ben es ja schon gesagt: »Mundus Marianus« ist 
gemass seiner Beschaffenheit eine Enzyklopadie. 
Echt mariologischen Inhalt findet man nur im er¬ 
sten Teil des »Mundus Marianus«, gar wenig im 
zweiten und dritten Teil. Aber aus dem mariolo¬ 
gischen Inhalt, den Grizogon in seinem Werke bie- 
tet, ergibt sich, dass er ein hervorragender Mario- 
loge war. Entsprechend seiner naturlichen Bega- 
bung war Grizogon sehr spekulativ; trotzdem be- 
folgt er in seiner Mariologie positive Methode. 
Er hat das rechte Verstandnis flir wahre Theolo- 
gie. Er verspricht uns am Anfang des Werkes, er 
werde Gedanken seiner Ausfiihrungen den Kir- 
chenvatern und Theologen entnehmen, selber ih- 
nen nur die geeignete Form geben. Er hatte nam- 
lich Furcht, in einen Irrtum zu verfallen. Doch 
war ausserordentlich seine Bekanntschaft sowohl 
mit den Theologen als mit den Kirchenvatern, sei 
es des Ostens sei es des Westens. Ihre Lehren eig- 
nete er sich genau an, behandelte sie erschopfend 
und scharfsinnig. Es gibt originelle und ihm ei- 
gene Elemente, die wir in seinem Werke finden 
konnen, und die sicher einen besonderen Wert ha- 
ben. Sie betreffen speziell seine marianische Welt- 
anschauung. 

3) Endlich soli die marianische Weltanschau- 
ung als die Hauptidee des Grizogon’s Werkes be- 
trachtet werden, obgleich der Ausdruck »Weltan- 

schauung« dem Schriftsteller unbekannt war. Nach 
ihm ist Maria Mitte, ja sogar Gipfel, des ganzen 
Weltalls. Die Welt tragt die marianische Modali- 
tat. Noch mehr! Grizogon sucht und findet in 
Maria den Sinn und den Zweck der Welt, natiir- 
lich insofern Sie mit Christus untrennbar verbun- 
den bleibt. 

Warum hat Maria eine solche Ausnahmestel- 
lung in der Welt? An erster Stelle auf Grund ihrer 
Muttergotteswiirde. Dann zufolge ihrer Mitwir- 
kung im Erlosungswerk Christi. Als Mutter Got- 
tes ist sie Gott gegeniiber ajjinis (verschwagert), 
consanguinea (blutsverwandt), propinqua (nahes- 
tehend). Sie iibertrifft alle Geschopfe. Sie steht am 
Kulminationspunkt der Vollkommenheit der er- 
schaffenen Welt. Sie gab jedem Geschopf seine 
Endvollkommenheit, nach der es strebte. Ja, sie 
gab dem Menschen mehr als es gemass seiner Na- 
tur erstreben konnte, d. h. sie gab ihm durch ihren 
Sohn das iibernatiirliche Leben. Christus, den sie 
nach seiner menschlichen Natur gebar, hat alle 
Geschopfe, ein jedeš auf seiner Stufe und Weise, 
ein jedeš in seiner Intensitat, in die hypostatische 
Ordnung gestellt. Wieso? Maria hat dem Sohne 
Gottes seine menschliche Natur gegeben. Die war 
in ihm mit seiner gottlichen Natur hypostatisch 
vereinigt. In seiner menschlichen Natur aber waren 
alle Wesen vertreten. Also durch die Vermittlung 
Marias sind alle Geschopfe in die hypostatische 
Ordnung erhoben. 

Grizogon’s Weltanschauung ist marianisch. 
Und diese Anschauung hat er in seinem Werke mit 
grosser Klarheit, Anschaulichkeit und Liebe aus- 
gedruckt. 

RESUME 


Lovro Grizogon (Laurentius Chrysogonus), le 
plus grand mariologue croate, naquit a Split (Cro- 
atie du Sud) le 18 Avril 1590. Age de 17, ii en- 
tra la Compagnie de Jesus. Apres avoir etudie la 
philosophie a Olomouc (Moravie) et la theologie 
a Graz (Autriche), ii a travaille comme precheur, 
superieur, recteur et professeur. Tres devoue a 
la St Vierge Marie, ii a propage sa gloire dans ses 
sermons et en organisant les congregations maria- 
les. II fut nomme le premier recteur du nouveau- 
-bati college a Rijeka (Fiume, Croatie) 1627-31, 
puis recteur du College Illyrien (Croate) a Loreto 
(Italie), 1633-36. II a sejourne et travaille a Graz, 
a Vienne, le plus longuement a Zagreb (capitale 
de la Croatie). Le plus ardent temoignage de sa 
devotion envers la Sainte Vierge reste sans doute 
son enorme ouvrage en trois volumes (plus que 
3000 pages in folio) »Mundus Marianus«. Verse 
dans d’autres Sciences, ii etait avant tout un the- 
ologien consomme. Latiniste parfait, ii ecrivait avec 
un style elegant. 11 n’a ecrit qu’un ouvrage, mais 
celui-ci gigantesque par son volume et excellent 
par sa valeur. Grizogon est mort a Trieste le 24 
Mars 1650. 

»Mundus Marianus« (L’univers marial) porte 
les titres qui indiquent assez clairement le contenu. 
Premier volume: »Mundi Mariani pars prima. Ma- 
ria Speculum Mundi Archetypi seu Divinitatis« 
(L’univers marial, partie premiere. Marie, miroir 
du monde archetype ou divin); ce premier volume 
fut publie a Vienne en 1646. Le deuxieme volume 
porte le titre: »Mundus Marianus, hoc est, Maria 
Speculum Mundi caelestis« (L’univers marial. Ma¬ 
rie, miroir du monde celeste); fut publie a Padoue 
en 1651. Le troisieme volume porte le titre: »Mun¬ 
dus Marianus sive Maria Speculum Mundi sublu- 
naris« (L’univers marial ou Marie miroir du monde 
terrestre); fut publie a Augsbourg en 1712. 

1) L’importance du livre »Mundus Marianus« 
consiste en ceci qu’ ii est la premiere encyclopedie 
mariale dans la litterature chretienne. Grizogon 
contemple la realite creee entiere sous V aspect ma¬ 
rial. II a rassemble toutes les connaissances possi- 
bles, sacrees et profanes, pour glorifier Marie d’une 
fa^on lucide et claire. 

2) Lovro Grizogon etait theologien-mariologue 
de classe; neanmoins serait-il faux de chercher la 
mariologie au sens strict du mot sur chaque page, 
du fait que son livre represente une encyclopedie. 
La mariologie au sens strict se trouve exclusive- 
ment dans le premier volume du »Mundus Maria¬ 
nus«; ii y a peu de mariologie dans le deuxieme 
et le troisieme volumes. Mais aussi dans la disposi- 
tion et le commentaire du materiau encyclopedique, 

Grizogon s’ est montre bon mariologue. II est de 
nature un penseur speculatif; magre ćela, sa methode 
est positive — ii est un theologien authentique. 
Deja au commencement de Pouvrage, ii promet d’ 
exposer la doctrine des pereš et des theologiens, 
ii n’ajoutera que la forme par peur de ne pas tom- 
ber dans Perreur. II connaissait a merveille tout ce 
qu’enseignaient les pereš et les theologiens tant de 
I’ Orient que de P Occident. II utilisa leur doc¬ 
trine exhaustivement et tres sagacement. Tout en 
etant modeste, ii nous livre quand meme d’elements 
a lui et originaux qui ajoutent de valeur a son 
livre. Čest surtout sa vue du monde mariale (Wel- 
tanschauung). 

3) La vue du monde (Weltanschauung) ma¬ 
riale est P idee dominante de P ouvrage de Grizo- 
gon bien qu’il n’ait pas formellement connu le 
terme. Pour lui, Marie est centre et sommet de P 
univers cree. L’univers entier possede sa modalite 
mariale. Bien plus! Grizogon cherche et trouve 
le sens et le but du monde en Marie; en elle en 
tant qu’elle est indissolublement liee avec Jesus- 
-Christ. 

Pourquoi Marie a-t-elle une position aussi ex- 
ceptionelle dans le monde? En tout premier lieu 
par sa dignite de la Mere de Dieu; puis a cause 
de sa collaboration dans P oeuvre de notre re- 
demption effectuee par Jesus-Christ. Par sa ma- 
ternite divine, Marie est apparentee (affinis), de 
meme race (consaguinea), tout proche (propinqua) 

a Dieu. Elle surpasse toutes les creatures, posee au 
sommet de la perfection du monde cree. 

Elle a realise en elle-meme et procure a chaque 
etre sa perfection derniere qu J il desire selon sa na¬ 
ture. Elle donne au monde encore plus qu J il n^i- 
ge pour chacun sa nature, ćela veut dire, son Fils 
qu , elle a engendre dans sa nature humaine, donne 
au monde la vie surnaturalle. Jesus-Christ eleve 
chaque creature, selon son degre et mode, dans 
P intensite diverse, dans P odre hypostatique. Et 
quel est le role de Marie? Elle a donne a son Fils 
la nature humaine, nature hypostatiquement liee 
a Lui, dans cette nature humaine tous les etres ont 
ete representes. 

La vue du monde de Grizogon est tout a fait 
mariale. Dans son ouvrage, ii P a exprimee avec 
lucidite remarquable, avec clarte et amour. 

SUMMARY 



Lovro Grizogon (Laurentius Ghrysogonus), the 
greatest Croatian mariologue, was born in Split 
(Sout Croatia) 18 April 1590. In his seventeenth 
he entered the Society of Jesus, made his philosophy 
in Olomouc (Moravia, Chekoslovakia), his theo- 
logy in Graz (Austria), performed duties of prea- 
cher, of superior, of rector and of professor. De- 
voted to the Blessed Virgin Mary he promoted her 
glory preaching and organizing Marian Congrega- 
tions. He became the first superior of the new- 
built college in Rijeka (Fiume, Croatia), 1627-31, 
afterwards he was rector of the Illyrian (Croatian) 
College in Loreto (Italia), 1633-36. For a long 
time he lived in Graz, Vienna, mostly in Zagreb 
(Croatian Capital). The most important expression 
of his devotion towards the Blessed Virgin Mary 
has been his book »Mundus Marianus« (The Ma¬ 
rian Universe) in three volumes (more than 3.000 
folio pages). Lovro Grizogon was a largely infor- 
med scholar, especially an outstanding theologian; 
he spoke perfectly Latin and wrote it with an 
elegant style. He wrote but this book in three vo- 

lumes, a work great in siže and by inner value. 
Grizogon died in Trieste 24 March 1650. 

»Mundus Marianus« (The Marian Universe) 
shows clear titles for each of three parts. The 
first volume: »Mundi Mariani pars prima. Maria 
Speculum Mundi Archetypi seu Divinitatis« (The 
Marian Universe. I Part. Mary Mirror of the 
World as Archetype, i. e. God’s Image); printed 
in Vienna 1646. The second volume: »Mundus 
Marianus, hoc est, Maria Speculum Mundi Cae- 
lestis« (The Marian Universe, i. e. Maria Mirror 
of the Heavenly World); printed in Padua 1651. 
The third volume: »Mundus Marianus sive Maria 
Speculum Mundi Sublunaris« (The Marian Universe 
or Mary Mirror of the Terrestrial World); printed 
in Augsburg 1712. 

1) First at ali the importance of the »Mundus 
Marianus« consists in being t hefirst Marian Ency- 
clopaedia in the Christian Literature. Grizogon is 
considering the whole created reality under the 
light of Mary; after having collected ali knowe- 
ledge, sacred an profan, he was aible to get at, 
ali he arranged intelligently and clearly. 

2) Lovro Grizogon is an outstanding tloeolo- 
gian-mariologue. We would, none the less, be mi- 
staken looking forward in every page at a theolo- 
gical treatise in the strictest meaning, because, as 
we told, »Mundus Marianus« is an Encyclopaedia. 
The strict Mariology is to be met with exclusi- 
vely in the first volume; very little is to be found 

in the second and the third volumes. Even in 
exposing encyclopaedical material Grizogon ma- 
nifests his theological excellence. Regarding his ca- 
pacities Grizogon was a speculative thinker, ne- 
vertheless he followed in his mariology after a 
positive method, like a very authentic theologian. 
Beginning he promised he would take his material 
from holy Fathers and theologians, his would be 
only the form, being afraid of possible errors. He 
knows, in an extraordinary manner ali that holy 
Fathers and theologians, both Oriental and Occi¬ 
dental, taught about Mary. His syntheses are ex- 
haustive but selective. In spite of his modesty, we 
find his own original elements adding value to 
his work. Especially his marial conception of the 
universe (Weltanschauung). 

3) The Marial Conception of the universe 
(Weltanschauung) is the leading idea of Grizogon’s 
book, however he did not formally know the term 
itself »Weltanschauung«. Mary is for him center 
and summit of the created world; the whole world 
carries a marial modality. Even more, Grizogon 
seeks and finds the sense and the scope of the crea¬ 
ted world in Mary. Anyway in Mary inasmuch she 
is connected inseparably with Jesus Christ. 

Why does Mary occupy such an exceptional 
position in the world? First at ali due to her dig- 
nity of God’s Mother; then due to her collabo- 
ration in the work of Christ’s redemption. Because 
of her divine maternity, she is God’s relative (af- 

finiš), kinswoman (consanguinea), nearest to God 
(propinqua). She overtops ali creatures. She is on 
the top of perfection in the created universe. 
She realized and is mediatizing the last perfection 
which every creature naturally aimed at. She is 
mediatizing even more than the natural desire was 
able to long for, namely her Son Jesus Christ has 
given the supernatural life to Humanity. Jesus,. 
whom she bore according to his human nature, is 
introducing ali creatures, each in his degree, mode 
and intensity, into the hypotastic order. How did 
she do it? She gave her son human nature which is 
hypostatically connected with Divine Verb, and 
this human nature has represented ali creatures. 

Grizogon’s conception of the world is entirely 
marian. He discussed this theology in his work 
very intelligently and expressed it with enthu- 
siasm. 

Želite li upoznati posljednje i najdublje razloge 
neshvatljivo velike Marijine uzvišenosti? Želite li 
usvojiti marijanski nazor na svijet? Onda pročitajte 
drugi dio ove studije! Otkrit ćete da čitav kozmos 
ima marijanski modalitet; da smisao i svrhu čo¬ 
vječanstva i svemira nalazimo u Mariji, koju, ra¬ 
zumljivo, uvijek promatramo u nerastavljivoj vezi 
s Kristom; zadivit će vas činjenica da Marijin lik 
zadire duboko u ontičko-metafizičko poimanje 
svijeta; reći ćete sa žarkim uvjerenjem i s ustrepta¬ 
lom ljubavlju: Na svijet gledam kroz Mariju! 


